
PROEMIUM 




Quum de illa aegrotationum, quae internas 

corporis partes potissimum plectunt, provin¬ 
cia dicere, nobis sit demandatum, quod ea¬ 
rum symptomata , ac signa sub oculis directe 
haudquaquam cadant, et saepenumero insi¬ 
dias clanculum moveant, arduum procul du¬ 
bio nobis facessere negotium, facile intelli- 
gimus. Nihilominus post tot clinicorum, qui¬ 
bus ars nostra gloriatur, observata , et lucu¬ 
brationes ; post tot , quos diagnostica , ac 
therapeutica studia in hunc usque diem egere, 
progressus ; postquam demum in aegros ob¬ 
servandos , atque curandos septem lustrorum 
spatio non sine continua addiscendi , ac iu- 
vandi cupiditate solerter incubuimus, spes 
animum recreat, nos posse, vel leviter utilis 

aliquid vobis, Auditores humanissimi , tra- 
dere, et ea, qua decet, perspicuitate patho- 
logiae specialis, sive medicinae theoretico-pra- 
cticae praecepta , qua ad nos pertinet, parte 
fideli calamo , sincerisque verbis exponere. 
Morborum externorum sedulam contempla¬ 
tionem ad internos probe dignoscendos non 
parum conferre, haud inficiamur, etenim ab 
iis, quae sub sensibus manifestius cadunt , 
normam accipere, bonum est, eo vel magis 
quod leges , quae externarum partium vitam, 
atque functiones regunt, ab illis, quibus 
internarum aeconomia moderatur, minime 
abludant. Sed sive quod exquisitiori ut plu¬ 
rimum interna viscera fruantur sentiendi mo- 

% 

do ; sive quod eorum functiones pluris facien¬ 
dae sint, utpotequae vel leviter perturbatae 
valetudini admodum officiant , vitamque in 
periculum crebro adducant; sive quod con¬ 
spiratio, quae inter ista viget, et mutua ami¬ 
citia sympathicas turbas , gravitatem nullo 
negotio mentientes, moveant; internarum af¬ 
fectionum studium, et rei momento parem 
notionem maximam cerle in clinico perspica- 

citatem exposcere putamus , qua , ut Hippo¬ 
crates monuit, iste ex manifestis obscura , ac 
recondita considerare, et detegere valeat. Quae 
quum vera sint, vos vehementer hortamur , 
ut omni mentis contentione, ingeniiqne acie 
in ea paucula, quae vobis aperire conabimur, 
toti vos convertatis. Neque aliter suadere vi¬ 
detur argumenti, quod pertractandum aggre¬ 
dimur, dignitas; de inflammatione enim in 
genere, et in specie alloqui, statuimus, quae 
pathologorum pene omnium consensu prin¬ 
ceps est morborum origo, ac altrix, cuius ergo 
studium opportunissimum esse , iam censue- 
rat expertissimus Boissier de Sauvages eo ipso 
innixus , quod amplissimus sit istius generis 
malorum numerus, acuties , gravitas , atque 
frequentia. Dum autem phlogisticorum mor¬ 
borum heu nimis extenso dominio adstipula- 
mur , ii non sumus , qui, non secus ac non¬ 
nullis praeplacet, illud ultro , quam par est , 
evehamus : non paucae dantur affectiones , in 
primis ex neurosium familia , a phlogosi om¬ 
nino alienae; dantur viscerum hyperaemiae, 
aut haemormeses ab inflammationibus procul 




dubio discriminandae, dantur postremo, ut 
de caeteris sileam , febres, sive pyrexiae , in 
quibus, ubi absit complicatio, vera inflam¬ 
mationis indicia desiderantur. Quare limitibus 
coercendum esse inflammationum imperium , 
diurna et praeconceptae opinioni haud ser¬ 
viens observatio abunde demonstrat, et ipsa- 
met istarum contemplatio firmabit. 




CAPUT I. 


De inflammatione in genere. 

s 

§i- 

De inflammatione, quam phlogosim, aut phlegmasiam 
quoque vocant, dicturi ab eius definitione, vel potius 
descriptione exordiemur: « quae corporis nostri pars prae- 
» ter naturam intensius rubet, tumet, calet, tenditur, 
» dolet, et molesta quadam pulsatione intus quasi per- 
» tunditur, cuius functio vel turbatur, vel suspenditur, 
» vel abnormis evadit, systematis sanguinei reactione, 
» hoc est febri frequenter accita, et plus minus cito san- 
» guinis erasi et immutata, inflammata dicitur ». Morbi 
huius complexi phaenomena, quorum omnium, ac sin¬ 
gulorum conspiratio, saltem sensibus obvia, ad ipsum 
constituendum semper necessaria non videtur, ut qua 
fieri potest perspicuitate evolvamus, quomodo sese invi¬ 
cem excipiant, videndum. Sive Helmontiano spinae 
digito infixae exemplo utamur, sive , praevia syste¬ 
matis sanguinei hyperincilalione, pars aliqua iam antea 
praedisposita afficiatur , ob stimulum inassuetum ner¬ 
vorum sentientium extremitatibus illatum dolor saepe 
excitatur, sed aeconomiae animalis legum sub patroci¬ 
nio, ubi stimulus, ibi afjluxus, sanguinis circuitus in 
capillaribus pone incitationis sedem sollicitatur , unde 
rubra, ac turriens fit pars; rubor quidem plus, minusve 
purpureus est, vel ad violaceum non semper fausto cum 

eventa vergens, alias rubro-flavescens elc. iuxla diver¬ 
sam phlogosis vim, sedem, diuturnitatem, et organi 
laborantis texturam: tumor vero vel mole magnus, pres¬ 
sioni renitens, in eodem loco fixus, ac circumscriptus 
phlegmonosam formam inflammationi tribuit ; vel ma¬ 
gis elatus, in sua extensione inaequalis, et sedem facile 
mutans erysipelaceam pblogosim refert. Ob alacriorem 
cruoris motum maior calorici fit evolutio, vividior ther- 
rnogenesis, adauctaque in affecta parte temperies; quod 
calorici incrementum vel aegro tantum , vel exploranti 
quoque sensibile stimulum eo topice auget, ut ob hoc 
ipsum phlogosis continuo luxuriet (1); calor autem ve! 
mitis, vel urens , acer, mordicans, aut ferventis liquidi 
sensum praebens, alias aequalis, aut inaequalis , con¬ 
tinuus, aut fugax etc. A capillarium inieclione adorta 
tensio (cui fortasse localis erelhismus, aut orgasmus , ob 
innervalionis excessum exciti, sunt addendi) tumorem et 
constantem, et saepe crescentem servat, et dum mor¬ 
bosa capillarium repletio, quam activa fluxio continenter 
fovet, ac sustinet, solidarum cruoris partium, interdum 
et fluidarum roris ad instar per istorum poros transu- 
dalioni favet, morbosis sive in parenchimalibus, sive 
in aliis textibus mutationibus, eorum texturam vix non 
semper laedentibus ansam praebet , unde emergunt illa 
varii generis producta partium volumen adaugentia: quod 
ubi contingit, inflammatae partis textus , fibrae, et nervi 

(1) Apposite quidem Tommasini ait: « La flogosi e prodotta 
» datio stimolo ed e produtlrice di slimolo. » Reapse ubi bal¬ 
neis frigidis topice admotis caloricum, prout evolvitur , subtrahas, 
phlogosis minori cum vehementia crescit, interdum mitescit. 

per ipsum dislribuli non modo ob tensionem primario 
excitam , sed etiam processus phlogistici caussa eo di¬ 
stenduntur, atque distrahuntur , ut novus, priori dirior, 
exurgat dolor: porro quum incipiente phlogosi dolorem 
interdum desiderari, vel saltem, praesertim in textibus 
albis, aut partibus obtuse sentientibus levem esse, no¬ 
vum non sit, ita ut nonnullis in casibus spinae infixae 
locus tunc latere videatur, iis palhologis, qui dolorem 
tamquam primarium symptoma, et cetera provocantem 
phlogosis phaenomena habent, semper assentiendum esse, 
ambigimus, prae primis quod solo nervorum gangliona¬ 
rium ministerio prae dolore sanguinis ad pariem affluxum 
provocari posse , censemus (2), et intensior certe evadit 
dolor, quum affectae partis distensio urget, unde ab hac 
potior eius caussa eruenda sit: modos tamen pro diversa 
morbi sede varios admittit dolor, hinc nunc mitis, nunc 
vehemens, nunc pungens , aut gravativus, nunc lace¬ 
rans, vel contundens, nunc acutus, aut oblusus, saepe 
et pulsatorius esse potest. Quodsi vel leviter perpenda¬ 
mus , partem quamvis vix ac phlogosi corripitur, orga- 
nico-dynamicis subiacere mutationibus, functiones eius 
physiologicas, nutritionem nempe, et secretiones laedi 
debere, laesionem autem morbi gradui necessario res¬ 
pondere, iure concludemus. Ex eo quod capillaria san- 

\ 

(2) « C’estavecbeaucoupderaisonque MM.Trousseau etPidoux 
» demontrent Ferreur de ceux qui ont substitue le mot dolor 
» au mot stimulus, et qui ont fait dire a Hippocrate ubi dolor 
» ibi fluxus. Iis indiquent pour cela un fait peremptoire, c’est 
» qu’une neuralgic etc. »— Vide Trelegons de palhologie expe - 
rimcnlale par E. Fred. Dubois d’Amiens, p. 72-73. 

guinea , quae ad inflammatam pariem spectant , pri¬ 
mario plectantur, ratio emergit, cur ob nexus organici 
leges totum systema sanguineum plus minus cito, vario 
tamen gradu alias explanando, etiam afficiatur , febris¬ 
que adoriatur. Tandem fibrinae liberae in sanguine pro¬ 
portio ob phlogosim certe crescit, augetur eodem tem¬ 
pore solidorum, et sanguinis plaustaxia, necnon huius 
ad coeundum tarditas (3), ut ex hac postrema phlo- 
gosis gradum metiri datum sit , interea dum fibrinae 
excessus, ac facilis transudatio plerisque huius conse¬ 
ctariis, alio loco fuse prosequendis, originem praebent. 
Quae qi|idem omnia facilius evolventur, postquam morbi 
aethiologia tibi erit comperta. 

§ ii. 

Praedisponenlibus inflammationis caussis accensentur 
temperamentum sanguineum, ac biliosum, aetas flo¬ 
rida , athletica constitutio, sensilitas, necnon mobilitas 
maximae, victus valde nutriens, aut calefaciens, unde 
sanguinis erasis ob globulorum copiam actuosior, et sta¬ 
tus* plethoricus , vitae genus activum , vel nimis seden¬ 
tarium, hyems aut ver, climata frigida, loca celsiora, 
vel aquilonis flatibus obnoxia , radiorum solis actio , 
atmosphaerae faciles vicissitudines , artes omnes , in 
quibus modo totum corpus , modo pars aliqua vehe- 

(3) Vide Sunio inlorno alia palologia dei sangue J quem in 
Diario scientiarum medicarum Taurinensi nosmetipsi excudi 
curavimus, mense julio 1844, necnon Prolegomena in praxim 
medicam § 71 et seq. 

menler et diu exercetur, aut stimuli alicuius diuturna 
actio artifices vexat, habitus corporis , quos morbosos 
vocant, puta cephalicus, pectoralis, arthriticus, cardia¬ 
cus, similia, phlogoses praegressae, anatomica partium 
textura , ob quam partes sanguineis vasis ditiores ad 
phlogosim procliviores sint; hinc membranae mucosae et 
serosae prae fibrosis, pulmones prae cerebro, arteriae 
et venae prae lymphaticis etc. , potius ad phlogosim 
tendunt. 


§ 111 . 

Quaegeneratim inflammationi occasionem dant, caussae 
sunt repentina nec continua frigoris , tum caloris im¬ 
modici actio; dapes vel per se, vel ob aromata nimium 
incitantes; vini et alcoholicorum abusus; vehementiora 
corporis exercitia ob artes potissimum , quae exercentur; 
animi motus incitantes, aut terrorem subsequuta reactio : 
laesiones traumaticae; irritantia chemica aut mechanica 
in corpus, eiusve partes agentia; venena acria; calculi 
tum biliares tum urinarii; humores nonnulli, uti bilis, 
sanguis etc., extra propria receptacula, vel vasa effusi: 
habituales haemorrhagiae silentes: varii generis profluvia 
extemplo suspensa: exanthemata, aut impetigines relro- 
pulsa; contagia, aut virus; labes ipsae haereditariae, sive 
cachexiae scrophulosa, lubercularis, etc. quae et corpus, 
ut diximus (§ praec.), praedisponunt, et phlogosim nisi 
primario, saltem secundario gignere valent; globulorum 
in sanguine immodica proportio, unde plethora; tandem 
congestio seu hyperaemia. 

§ IV. 

Ex hac caussarum recensione iam elucescit, plerasque 
ex istis communes producere effectus. alias humoris 
transpirabilis cutanei imminutionem, ac retentionem ad- 
iungere, unde rheumaticarum nomen sibi vindicent: 
nonnullas demum peculiarem, et privam actionem, quam 
specificam vocant exercere, quod ad contagia, virus, elc. 
specialim spectat: hinc inflammationis a caussis deducta 
partitio in simplicem, rheumaticam , atque specificam , 
quae sane distinctio quanti sit momenti, pronum erit 
demonstrare, ubi animadvertamus, plures resolutionis 
modos primas agnoscere, ac promptiorem plerumque cu¬ 
rationem admillere; alteras cutis functionum instauratio- 
nem, ac retenti humoris eliminationem , ut resolvantur, 
exposcere : postremas demum contagii, aut virus, equo 
producuntur, e corpore expulsionem, ulplurimum alicu¬ 
ius exantematis gratia, vel per apta remedia destructio¬ 
nem sive neutralizationem (sit venia verbo) exquirere, et 
periodos praeseferre absolute necessarias. Utrum vero in 
exanthematibus, aut a viru quodam adoriis morbis phlo- 
gosis sit reapse primaria, aut potius secundaria, vel ac¬ 
cessoria, luto statuere nequimus: quovis tamen in casu 
phlogoses, quae a caussa specifica sustinentur, vel comi¬ 
tantur, specificarum nomen iure merentur. 

§ V. 

Sive caussas, e quibus producitur, sive eius phaeno¬ 
mena speciemus, idiopathica, seu localis, quum adorilur, 

semper est inflammatio; vix ac autem sedem suam in 
aliqua figit parte, vel diu inter locali tatis limites circum¬ 
scribitur sympathica tantum movens pathemata, vel plus 
minus cito ad systemata, in primis ad sanguineum irra¬ 
diatur, aut diffunditur: irradiari dicimus, quando cordis 
vasorumque motus accelerantur, et reactio excitatur, 
quam angio-cardiacam nos compellamus, hoc est febris 
symptomatica quae topicae affectionis vices sequitur, ea- 
que mitescente mitescit, cessante cessat, inlereadum 
processus pathologicus sedem non mutat. E contra ubi 
diffusio locum obtinuit, illud, quod secundario, sive dif¬ 
fusae phlogosis caussa afficitur, systema, vel eius centrum 
symptomata offert propria, eoque manifesta, ut conditio¬ 
nem pathologicam illuc translatam esse, deducas; qua¬ 
propter, ubi diffusio fiat ad vasa, et ad cor, angioitis vel 
angio-cardilis; ubi ad centra nervosa, modo encephalitis 
modo meningitis encephalica , aut myelitis adoriri, con¬ 
suescunt: diffusionem vero contigisse, nullo negotio con¬ 
firmabit clinicus quivis pulsuum organicorum gnarus, 
quippe ceteris diffusionis sive successionis morbosae ar¬ 
gumentis organicum pulsus characterem adiunget. Illud 
autem observatione constat, modo allatas, quas phlogosis 
promovet, morbosas vices inflammatae partis tum ner¬ 
vorum, tum vasorum divitiei, tum eius in aeconomia 
animali momento, tum vario morbi gradui respondere. 
Quae phlogosis incessum et adiuncla considerandi ratio 
in praxi opportunissima, quam proplerea decem et octo 
abhinc annis auditoribus nostris proponebamus (4), a 

(4) Asserti veritas patebit, ubi medicinae teoretico-practicae 
tractatum, quem in Sassaritana Universitate praelegebam anno 

clarissimi Borsieri placitis vix quicquam abludit scribentis: 
» hic porro stimulus (inflammationis procreator) si pecu- 
» liarem partem neque cum aliis valde consentientem 
» irritet, nec ipse vehemens sit, nec diu perseveret, eam 
» quidem inflammat, non tamen febrim movet; rarum 
» enim non est, inflammationem sine febri existere. At 
» ubi stimulus sive irritans principium paries exquisito 
» sensu praeditas, facileque consentientes diu, aut vehe- 
» menter exagitat, facile ad alias quoque tum proximas, 
» tum dissitas, nervorum consensione, quod verisimilius 
» videtur, vel vasorum communicatione, ita suam vim , 
» quin e loco dimoveatur, producit, ut cor ipsum ad 
» crebriores, validioresque contractiones sollicitetur, et 
» febris oriatur frequentissima inflammationis aut comes 
» aut pedissequa. Interdum tamen istiusmodi stimulus 
» non tantnm parti alicui peculiari insidet, verum etiam 
» cum universo sanguine communicatus, aut per totum 
» pene corpus diffusus omnia vasa et cor praesertim 
» afficit (5). » Haec.autem nostra cum expertissimo viro 
cogitandi similitudo vos, Audit, humanissimi, allicere 
debet, ut illam fidenter sequamini. Interdum nihilomi¬ 
nus contingere potest, ut ob diffusiorem inflammationis 
fomitem, aut ob causarum connubium, qui per se febrim 
excitare valent, isthaec reapse moveatur; aut etiam aliunde 
genita inflammationem praecedat, et comitetur, quo 
postremo in casu partem, vel viscus illud inflammatione 

1827-28, consulas , quem idcirco eiusdem universitatis biblio- 
tecae manuscriptum committebamus. 

(5) Vide eiusdem de inflammatione Commentar, in institution. 
medicin. practic. Yol. I, § xxxix. 

corripi videbimus, quae ad illam magis proclive esi: c 
quibus omnibus ergo elucet febrim modo phlogosi suc¬ 
cedere, modo illam comilari, modo quoque illam prae¬ 
cedere posse. 


§ VI. 

Sed dantur status quidam morbosi nunc in hac, nunc 
in illa parte conspiciendi, qui symptomatibus insigniuntur 
cum phlogosis illis quodammodo affinibus, etiamsi ab 
hac reapse differant, quemadmodum ex singularum re¬ 
censione apparebit: sunt autem erethismus nervosus , 
orgasmus , congestio , et irritatio. Aucta praetermodum 
alicuius portionis nervei systematis sentientis vi, seu 
efficacia, ob quam exquisitior, ac morbosa exurgat sen- 
silitas, a consuetis etiam stimulis pars quaevis ideo sen¬ 
sibilior facta proprie functionis repentinam, ac fugacem 
perturbationem experitur: status hicce morbosus ere¬ 
thismus nervosus audit, eumque neurocinesim , hoc esi 
mobilitatem nervosam vocavit Buffalini. Ei favent consti¬ 
tutio nervosa, sive nervei systematis praepollentia, unde 
acutior sentiendi ratio , nimiaque mobilitas adoriantur 
cum quadam nervorum erectilitate, et modo in hac, 
modo in illa parte stimulorum impatientia, pruritu, vel¬ 
licationis sensu, ipsomet dolore, aut spasmo (6), aucto 
et interdum prae febri sanguineorum motu: homines 

sensibiliores, lilerati, foeminae delicalulae, necnon puellae 
« 

(6) Spasmodici motus, qui erethismum nervosum in caussam 
habent, reflexionis nervosae gratia explanantur. 

vitam mollem, sedentariam agentes, aut animi molibus 
crebro exagitatae erethismo nervoso potissimum palent 
qui vel limites suos non transgreditur, vel aliis sibi ad- 
iunclis elementis, in irritationem, aut inflammationem 
nonnunquam commutatur, imo saepenumero illas prae¬ 
cedit ve! comitatur, quin tamen cum istis confundi pa¬ 
tiatur, etenim, praeter febris absentiam, acutior iuxla 
nervorum tractum et distributionem sensus, frequens 
dolor, aliaeve nervosae turbae, praesertim vero inconstans 
istorum phaenomenorum apparitio, subita sub nervorum 
affectorum compressione , aut sedantium remediorum usu 
cessatio, vel periodicus recursus discernunt. Modo ce¬ 
rebrum tenens erelhismus tum sensuum, tum motuum 
voluntariorum generalium et specialium, tum fortasse 
functionum mentalium aberratione (7) manifestatur (8); 
modo medullam spinalem attingens tactus aut musculo¬ 
rum motus tam trunci, quam extremorum perturbat; 
modo nervos sentientes singillatim corripiens multiformes 
promovet neuralgias. 

(7) Non omnes maniacos a cerebritide, aut meningitide en- 
cephalica reapse affici, probabile est; in pluribus e contra ere- 
thismus nerveus, cui vasorum sanguineorum orgasmus accedat, 
tot aberrationum mentalium scaenas ludere videtur; quod ubi 
verum sit, huiusmodi mentecaptos ab iteratis venae sectioni¬ 
bus damnum potius^ quam utilitatem referre debere, quis facile 
videt. 

(8) Caveas ne erethismum cerebralem morbosum .cum illo 
vis sensoriae impetu confundas, de quo loquitur Testa (Delie 
azioni e riazioni organiche, pag. 24 ■), cui tot insignes poetae, 
tot pictores, tot musici, aliique in hac vel illa arte excellentes 
eximia facinora sua debuere. 

§ VII. 

Non solum sensililas modos interdum excedit, unde 
erelhismus nervosus morbose insurgat, verum et irritabi¬ 
litas, in primis cordis et vasorum sanguineorum luxuriare 
potest, e qua partium nonnullarum prodeat turgescentia 
quam orgasmum vocitant, etiamsi fortasse aptius turgor 
vitalis pr aeternatur alis esset dicendus: turgor enim, qui 
et vigente sanitate, et morboso in statu excitari potest, 
tradente Canaveri nostro, « proprietas est sui generis, 
» per quam fibra elungatur, expanditur, explicatur, 
» humoribusque recipiendis aptior evadit; haec distinctio 
» (ait ille) tanti momenti est ut sine ea nec genuina 
» haberi inflammationis aelhiologia, nec orgasmus par- 
» tium concipi , aut uteri gravidi mutationes, aut plu- 
» rium morborum phaenomena explicari valeant. Per 
» morbos nulla fere pars est, quae non sit huic affectioni 
» idonea, ut inflammationis historia potissimum oslen- 
» dit » Ad turgoris essentiam quod attinet « unum fere 
» est (subdit laudatus auctor) quod certe novimus, hunc 
» nempe fibrae statum nervosa actione promoveri, susti- 
» nerique, ea autem cessante tolli (9). » E qua sane 
eximii praeceptoris sententia, cum Hebenstrein illa pro- 
pemodum conveniente, discrimen, quod inter lurgorem 
vitalem morbosum, qui orgasmo affinis videtur, et inflam¬ 
mationem intercedit, liquido patet, etiamsi reticendum 


(9) Vide Francisci Canaveri De vitalitatis oeconomia , pag. 
9 et seq. 


2 


— 18 — 

non sit, orgasmum, utpote qui ab aucta capillarium vi, 
a statu plelhorico, necnon a maiori sanguinis plasticitate 
saepe promoveatur, atque fulciatur, ad hyperaemiam, ad 
ipsam phlogosim vice plus unica viam sternere. 

* §VI1I. 

Praeter orgasmum, de quo hucusque, aliam phaeno¬ 
menorum tum congestionis, tum aliorum bene multorum 
explanationem plerique non incelebres pathologi propo¬ 
suere, quam a fluxione activa sive motu fluxionario 
derivant: Stiegliz, Doellinger, Kaltenbrunner, Bordeu, 
Lordat, Gendrin, Andral, Dubois d’Amiens prae ceteris 
illum in statu sive physiologico, sive pathologico crebro 
adnotari tuentur: varia tamen ratione explicant; nam vel 
a sola cordis actione (Bordeu, Lordat, etc.), vel a quo¬ 
dam motu spontaneo globulorum sanguinis (Doellinger, 
Kaltenbrunner, etc.), vel a vitali capillarium vasorum 
contractione (Hastiegs, Gendrin etc.) deducunt; Andral 
vero (10), et fortasse accomodatius, a stimulo parti cui¬ 
vis admoto plures cruorosae fluxionis, seu hyperaemiae 
gradus promoveri posse, putat: in primo vasa contrahun¬ 
tur, et circuitus sanguinis acceleratur, quasi a lege hy- 
drodynamica vasorum decrescentium phaenomenon rege¬ 
retur; in altero vasa iam dilatantur , sanguinis circuitus 
retardatur, istius globuli ad sese invicem accedunt, et ad 
coeundum proclivitatem sanguis ipse acquirit: in tertio 
gradu demum sanguinis stasis supervenit, partis color 

(10) Vide Precis d’Analomie pathotogique > t. I, pag. 30-31. 

fuscus, quandoque niger fit, quod a sanguine est, nam, 
Hunter et Andral ipso experientibus, quoties sanguinis 
circuitus in aliqua parte suspenditur, vel retardatur, arte¬ 
riosum colorem humor iste amittit, venosumque adipi¬ 
scitur, quod etiam contingit, quum sanguis e sauciata 
arteria in circumambienle cellulari textu expanditur, vel 
permeat; ita in apoplexiis tum cerebrali, tum pulmo¬ 
nari etc. stagnans, vel effusus cruOr, etiamsi ex arteria— 
ium capdlaribus saepe manaverit, fuscum , nigrumve 
nanciscitur colorem, ad nutrilionem partium, necnon ad 
circuitum ineptus evadit, et vix non semper partis vitam, 
praecedente gangraena, adimit, quin, ut nonnulli autu¬ 
mant, phlogosis praecedat, aut interveniat; quem cito 
lalalem exitum, hoc est gangraenam, chronicam hyperae- 
miam minime adducere, censet laudatus Andral : hinc 
varii exurgunt ipsius hyperaemiae efTeclus ab eius gradu, 
et diuturnitate metiendi. Sed et aliam fluxionem, a tergo 
ut vocant, admittunt plerique, nec injuria; quoties enim 
dynamicarum causarum ob influxum status hyperincila- 
menti in universo systemate sanguineo praecedit, tunc in 
parte praedisposita adoriri possunt fluxionis effectus, sci¬ 
licet congestio, aut phlogosis ipsa. 

§ix. 

Ex iis, quae modo attulimus demonstratum videtur 
hyperaemiam Andral, quam Vitteread haemostasim 
aliique congestionem dixere, nihil aliud sistere, quam 
uberiorem sanguinis quantitatem intra vasa alicuius or¬ 
gani inductam, quam illius functio, vasorumque nume- 

rus, et magnitudo exposcunt: illam vero in activam et 
\passivam diducendam esse, remur, prout nimirum ex 
aucta vasorum actione , vel ex hac ipsa infirmata, et in¬ 
gruenti sanguini resistentiam non opponente procedit. 
Primam , scilicet activam congestionem duplici modo ef¬ 
fingi, censemus: 1° ab aucta cordis, vasorumque maiorum 
vi sanguinem in minora vehementer, in venas impellente; 
hanc, quam Galli pathologi coup de sang vocant, hae- 
mormesim Brofferio noster, seu raptum sanguinis ad ali¬ 
quam partem compellavit, eamque definiit « repentinam 
» alicuius organi functionis laesionem cum topico pleni- . 
» ludinis, aut suffocationis sensu absque inflammationis, 

» et febris primariae notis, ad gangraenam tendentem, 

» ex praecipiti sanguinis in partem raptu: » cerebrum r 
oculi, medulla spinalis, pulmones, uterus, hepar, lien, 
etc., haemormesi subiaeent: una autem parspraealia potius 
afficitur, quo magis ad morbos , ad congestiones prae¬ 
disposita vivit; eius caussae occasionales sunt calor vehe¬ 
mens nunc in pariem aliquam ♦ nunc in universum cor¬ 
pus agens, motus corporis violenti, animi pathemata in¬ 
citantia praeprimis ira , nimia sanguinei systematis ob 
alcoholicorum abusum incitatio, vel aestus, consuetarum 
haemorrhagiarum feriatio, similia: sedem eius in venis 
reponimus, utpote quae ab irruente sanguine facilius di¬ 
latari patiantur, neque semper depleantur, autreagant. 

2° A sanguinis fluxione, quam topica caussa promovet, 
puta spina, ictus, contusio, ipse dolor stimuli vices ge¬ 
rens, capitis vel dorsi insolatio , topica calorici actio, 
nimium partis alicuius exercitium , aut orgasmus, aut 
sensililas adaucta etc. : activa haec quoque est, eiusque 

effectus, seu symptomata, nisi gradu, a modo descri¬ 
pta haemormesi differre , solent ; ulraeque vero cum 
Andral hyperaemia (§ praec). , ut iam diximus, con- 
nivent, nisi quod iste clinicus sanguinis ad cotiundum 
promplitudinem addiderit, quae iuxla nos ad phlogosim 
potius spectare videtur. Cetero in confesso est, sive hanc, 
sive illam, ubi valida sanguinei systematis reactio (quae 
in simplici congestione desideratur) superveniat, neque 
haemorrhagiae spontaneae gratia, vel arte morbosa su¬ 
bigatur , aufugiatque conditio, in phlogosim crebro 
commutari. 


§ X. 

Status alter morbosus modo neurocinesim, modo or- 
gasmum, modo et ipsam lente factam hyperaemiam 
excipiens, irritatio est, quam Galli definiunt « excessum 
» incitationis, vel reactionis vitalis ex immodica, et 
» morbosa potentiarum, seu caussarum actione genitum 
» et partis affectae functioni plus minus officientem ; » 
haec autem, etiamsi angio-cardiacam reactionem, aliasve 
sympathicas turbas interdum acciere sit potis, periodos 
non habet necessarias, immo diu saepe protrahitur, quin 
ad systemata, ut de phlogosi (§ 5.) dictum est, reapse 
diffundatur, qnin partium, quas tenet, laedatur textura, 
vel alii succedant verae inflammationis effectus, cum qua 
tamen caussas, ipsamque originem saepe habet commu¬ 
nes. Modo allati, quos nos, in hac re Gallos sequuli, 
irritationi tribuimus characteres illam facile discernuut: 
1° ab irritatione, quam a potentiis irritantibus speciatim 

prognatam dixere Guani, Rubini, Bondioli, aliique, et 
in motuum vitalium locali perturbatione, quae materiali 
sublata caussa utplurimum cessat, reposuere: 2° ab irrita¬ 
tione illa, quam, ut nostis, clar.conlega, et amicus noster 
Schina excogitavit, et quum simplex est, in fibrae ani¬ 
malis reagentis mutatione, ab incongrua potentiarum 
actione concitata stare tradit, inlereadum illam in con- 
gestiliam, haemorrhagicam , phlogisticam et organicam 
successive commutari posse docet. Ingeniosam hanc eximii 
conlegae irritationem considerandi rationem nos quoque 
fortasse amplexati essemus, nisi aliorum bene mullorum 
palhologorum circa status morbosos, qui vel inflamma¬ 
tionem praecedunt, vel ei ansam dare queunt, opinio¬ 
nes tum exponendi, tum coram vobis, auditores huma¬ 
nissimi, interpretandi nos urgeret necessitas, ne haec 
qualiscumque sit circa phlogosim tractatio in omnibus 
manca videretur : illam autem bine inde memorare, et 
cum aliis morbosis, et affinibus conditionibus comparare 
nobis erit solemne ; ita ad irritationem simplicem , ni 
fallimur , reduci possunt erethismus nervosus (§ 6) , et 
orgasmus (§ 7), ad congestitiam hyperaemia Andral 
(§ 8), necnon haemormesis Brofferio (§ 9), quarum 
distinctiones tamen ab istis auctoribus scite admissae 
opportuniores esse videntur ad singula earum phae¬ 
nomena explananda , ne missa quidem a motu fluxiona- 
rio (§ 8) haemorrhagiarum apparitio, cum qua irri¬ 
tatio haemorrhagica propemodum congruit. Illud autem 
conticere nequimus , irritationem , qualem Gallos pin¬ 
xisse, mox dicebamus, et qualem nos melipsi , utpote 
cum factis congruentem admittendam esse, censuimus, 
in modo laudata Scliinae partitione locum non invenire. 

§ xr. 

Quare ab eius sententia in hac re declinantes, irrita¬ 
tionem , sive subphlogosim abinflammatione seiungimus: 
1° quod cursum , sive periodos necessarias, ut iam in¬ 
nuimus, isthaec non sequatur; 2° quod plerumque su¬ 
perficialis sit; 3° quod ablata causa , e qua producta fuit, 
in eodem statu et diu quidem pars remaneat, aut alias 
vel per se, vel aptis remediis extemplo resolvatur, et 
evanescat; 4° quod demum elementis dynamico-nerveo, 
et vasculari - hyperaemico tantum constet. Phlogosis e 
contra vix ac constituta est: 1° periodis propriis neces¬ 
sario utitur; 2° altius , ac pervicacius textus pervadit, ac 
tenet; 3° semotis etiam caussis incrementum ex vi pro¬ 
pria sumit, etsi cum causis quamdam relationem servet; 
4° sanguinis componentium proportionem, sive eius cra- 
sim perturbat ( altera ), fibrinae excessum in eodem gi¬ 
gnens; 5° organico-vilales textuum conditiones, et pro¬ 
cessum vitalem ac nutrilivum eo laedit, ut, nisi resolva¬ 
tur, modo hae, modo illae lesiones, sive multiplices et 
varii generis exitus, ad quos indesinenter tendit, con¬ 
sequi possint. 6° Quemadmodum ex modo dictis patet, 
tria ei sunt elementa, quae iuxta Buflalini placitum una 
simul concurrunt, et coagmentantur, scilicet neuro-pa- 
thicum, nam prae nervoso plus minusve manifesto influxu 
nulla actio in vivente corpore perfici potest; angio-patlii- 
cum , utpole quod cordis vasorumque motibus in inflam¬ 
matione necessario adauctis praesit , et liaemopathicum 
ob sanguinis mutationes certo certius occurrentes, et nullo 

negotio conspicuas in eodem e vena educto. 7° Tandem 
etiam quum resolvitur , pariem , quam semel tenuit, ut 
iterum, levibusque de caussis phlogosi corripiatur, pro¬ 
clivem facit, ac linquit. E quibus omnibus phlogosim 
inter, et irritationem discrimina luce clarius apparent. 

§XII. 

Iamvero sive haemormesis aclivae sive irritationis phae¬ 
nomena consideremus, phlogosim exinde facile ingene¬ 
rari , seu exurgere posse coniectabimus non secus atque 
a caussis vehemenlioribus illico forte accendi, haud in¬ 
ficiemur (11): quacumque vero ratione adoriatur phlogo- 
sis , activa semper est. Neque ex eo, quod homines ca¬ 
chectico habitu donatos, miseriis, ac pathematibus unde- 
quaque pressos ista quandoque aggrediatur, oppositum 
ingenium, uti Brown asseclae tuebantur, illam nancisci, 
credendum; etenim si quis nobiscum attendat, tales 
homines exquisitior; sensibilitate pollere, stimulosque in 
illis promptiores edere effectus, prae dubio concludet, non 
externos tantum, verum et internos naturales stimulos 
datis sub adiunclis sufficere ad inflammationes in hisce 
provocandas , praesertim quod ob facultates viventi cor¬ 
pori insitas reactio virium depressioni saepe succedat, et 
eruor laxiora ipsa vasa distendens, potis interdum sit 
phlogosim acciere. Neque phlogoses, quod diuturnae aut 

(11) » Perraro (ait Schina op. cit.) nulla praegressa con- 
» spicua vasorum congestione verum suboritur inflammationis 
» indicium. » 

chronicae sint, vel evadant (etiamsi ab acutis iure sint 
distinguendae) ab acutarum natura deflectere , tam 
Boheraave, Sydhenam , et Baglivi , quam nuperorum 
experientia probavit , dummodo ipsae a suis exilibus 
apte discernantur. Quapropter inflammationem hypo- 
sthenicam , sive passivam induere posse indolem , atque 
naturam, nos omnino denegamus, et quae exempla 
huic adscribere, nonnulli maluerunt, ad congestiones 
plerumque passivas potius referendas esse , cum Chie- 
sa (12), Tommasini, Schina (13), aliisque plurimis 
tuemur. Quod autem ad eas phlogoses attinet, quas ma¬ 
lignum , vel gangraenosum ingenium crebro induere, 
aiunt, id vel a praegressa dyscrasia , solido-humoralem 
compagem inficiente, vel a perniciosa , ac deleleria cau¬ 
sarum natura, puta nosodochiorum, carcerum, navium, 
similiumque nocuis effluviis, aut mali moris puris ab¬ 
sorptione, etc. deducendum erit; porro ex his omnibus 
causis organico-vitalis solidorum conditio , humorumque 
erasis eo perverti queunt, ut nervosa sic dicta in scae¬ 
nam veniant symptomata, quae typhoideam formam 
interdum adipiscuntur , viribusque cito labefactatis ad 
inflammatae partis grangraenam facilis sternatur via ; 
ad accuratam e^o inflammationis diagnosim instituen¬ 
dam causas pexissimum , adiunctaque omnia solerter 
expendenda esse, liquido fluit, etiamsi, quibusvis sub 
adiunctis, primario passiva, seu hyposthenica nunquam 

« 

(12) Vide Institutiones medicinae theoretico - pract. vol. 1 
pag. 180. 

(13) Vid. op. cit. p. 162. 

sit habenda. Alias contingere potest, quod ob affecta 
centra nervosa vires musculares frangantur, et ipsae 
nervorum sentientium, ac mentis functiones segnescant, 
intereadum morbi natura phlogistica reapse fuit, et est: 
caveas tunc , ne debilitatem hancce apparentem , sive 
virium oppressionem , aut suspensionem cum vera hy- 
posthenia confundas ; vituperandus sane error, in quem 
nonnulli magni subsellii clinici incidentes, typhi, aut 
febris typhoideae imperium nimis saepe et falso exten¬ 
dere voluere : quorum omnium veritatem fusius de¬ 
monstrabit inflammationis caussae proximae sedula in¬ 
vestigatio. 


§ XIII. 

Atqui sive mechanicus , sive chemicus stimulus in 
aliquam partem agat, sive dynamica quaevis abnormis 
conditio stimuli vices gerat, praeviis utplurimum hype- 
raemia, aut irritatione, quae inde adoritur phlogosis, ut 
modo demonstravimus, activa semper est, hinc primam 
eius, ac praecipuam conditionem in morbose adaucto partis 
incitamento iure ponimus, quod luxurians nervorum, in 
primis organicorum, actio sustinet, unde activior fiat vaso¬ 
rum efficientia, et sanguinis plaslicitas ob id adaugeatur 
ita, ut in hisce pluribus morbosis conditionibus una simul 
confluentibus Yerae inflammationis caussa proxima sit 
quaerenda. Quae ubi vera sint, illorum palhologorum 
admitti nequeunt sententiae, qui illam vel in solo vasorum 
hyperincilamento ob stimuli nimietatem (Brown asseclae); 
vel in primaria, et activa vasorum dilatatione (Hunter); 

vel in horum activa espansione, et subsequenti congestione 
a primario doloris stimulo provocatis (Pruss): vel in flui¬ 
dorum, ac praesertim sanguinis activo in aliquam cor¬ 
poris partem aflluxu, quem stimulus incongruus topice 
agens accivit (Andral, Billard) tantummodo quaerunt: 
etenim vasorum inflammatorum vis morbose adaucta, et 
sanguinis in illis nunc maior, nunc minor congestio or- 
gasmo, aut haemormesi , aut irritationi quoque competunt 
interea dum alia plurima vigente inflammatione contin¬ 
gunt, uti sunt maior, et permanens solidorum tensio, 
fluidorum ad concrescendum proclivitas, nec non abnor¬ 
mium productionum facilis origo, quae in illis desideran¬ 
tur. Quamobrem ad veritatem propius accessisse videtur 
Chiesa noster, cui Hildebrand arridebat opinio tradentis 
» caussam proximam inflammationis concipi posse in vita 
» arteriosa, et plastica cuiusdam partis citra modum in- 
» citatae cum nisu in abnormes productiones » ; etiamsi 
ubi nostra nos non decipiat opinio, maiori perspicuitate 
eniteat Dzondi placitum, qui systema plasticum inter ar¬ 
teriarum fines, et venarum initia, hoc est in capillaribus 
arlerioso-venosis (quae cerle a sese invicem discernere, 
ut Cruveillher, et Rasori placuisset, anatomicorum nemini 
huc usque datum fuit), quibus secretionum , nulritionis, 
ac reproductionis officia tribuuntur, collocans, in huius 
abnormi actione, quam stimulus sollicitavit, caussam 
proximam inflammationis reposuit; qua ergo posita et 
modo dictas systematis plastici functiones in inflammata 
parte quam maxime perturbari, et tum in secretis humo¬ 
ribus mutationes, tum nova etiam, morbosaque producta 
cum secretione normali relationem pene semper habentia 

in eadem adoriri debere, quisquis facile videt, non secus 
atque affectae partis capillaria (in quibus congestio, et 
obstructio praecesserant reactionem) semel, ac vehementer 
phlogosi correpta ob nexus, quos cum universo systemate 
sanguineo servant, nunc phaenomena morbosa ad hoc 
irradiare, eiusque motus secundario sollicitare, nunc pro¬ 
cessum ipsum phlogisticum ei transmittere posse, uti 
alias docuimus (§. 5.), intelligitur. 

§ XIV. 

Internam vasorum sanguineorum, ne capillaribus qui¬ 
dem exceptis superficiem ab humore continenter exhalante 
qui certe cum transeunte sanguine dein miscetur, perpo¬ 
litam servari, physiologia docet (14): hinc ubi capilla¬ 
rium conditio ob phlogosim abnormis evadat, istius 
humoris secretio morbosis subiacebit vicibus non aliter ac 
in maioribus vasis, cordisque cavitatibus, quum sive pri¬ 
mario, sive diffusionis gratia inflammantur, contingere 
solet: a veritate ergo haudquaquam abhorrere videtur, ab 
interna illa vasorum superficie (cui serosam plurimi, 
mucosam pauci, sui generis texturam alii tribuunt), in¬ 
cendio quum corripitur sat vehementi, fibrinam secerni, 
aut transudare , quemadmodum a serosis, et mucosis 

(14) An ab interna membranula, quam tenuitatis causa vasorum 
arachnoideam vocant, et cui organicam texturam plerique dene¬ 
gant, an a supposita membrana, quod probabilius est, humoris 
huiusmodi exhalatio perficiatur, nostrum non est disquirere; nam 
admissa secretione, huius, inflammationis gratia, perturbationem, 
aut mutationem contingere posse, nemo inficiabitur unus. 



membranis, phlogosis caussa quotidie prognatam videmus, 
quae quousque cum sanguine remixta per vasa circuit, 
liquida remanet, aut densior facta, et pseudo-membranas 
aemulans modo dictae vasorum superficiei, ut I. P. Frank 
se vidisse asserit, tenaciter adhaeret; in educto autem e 
vena sanguine plus minus lente corii sub specie seiungitur, 
et superiora petens coagulatur, quod postremum inter 
frequentiora, ac fere pathognomonica inflammationis phae¬ 
nomena superius (§ 1.) recensuimus. Nec sine verisimi¬ 
litudine sanguinis corium a morbosa vasorum secretione 
gigni suspicamur, nam 1° corium vel in proprio sero vel 
in aqua macerationi traditum in pseudo-membranas, ut 
ipse adnotaverat Morgagni (De sedibus et caussis morbo¬ 
rum etc. epist. XXI, 29) saepe resolvitur, quae magnam 
alunt cum illis inflammatam pleuram tegentibus simili¬ 
tudinem (15): 2° Corium fibrina non secus ac pseudo- 
membranas constare , analysis chemica a Yauquelin , 
Thenard, Abbene, aliisque instituta evicit: 3° sanguis 
corio dives, dum e sauciata vena libere prosilit, versicolor 
est, quod sane probat, fibrinae liberae corium dein con¬ 
stituentis moleculas a sanguinis globulis , etiam dum 
hic humor circuit, veluti seiunctas esse, immo fortasse 
voluminosiores, etenim ubi venae sectio angusta sit, illae 

(15) Amicus noster Puccinotti scite putat, hanc corii sanguinis 
in tot pseudo-membranas resolutionem praesertim locum obtinere 
quum rheumatica caussa praecesserit, hoc est humoris transpira- 
bilis cutanei plus minus copiosa retentio; atqui cutis cum internis 
membranis quoad secretiones antagonismus pene constans est, 
hinc cur non solum in membranis proprie serosis secretio mutetur, 
verum et in vasorum illa, plausibilis coniectura suadet. 

difficile exeunt; 4° sanguis in aqua receptus, si fi¬ 
brinae proportio excedat, flosculos albumino-fibrinosos 
ostendit ab iis in sero ab aegrotis, ob serosarum phlo- 
gosim hydrope laborantibus, educto innatantibus vix 
abludentes: 5° corium coagulatione efficitur, posthinc 
crispatur, et membranosam tenacitatem adipiscitur: 
0° cum cavitatum cordis , necnon narium , et uteri 
polypis (16) quoad naturam convenit, et eo vel magis 
cum illis concretionibus polyposis in cordis, et vasorum 
maiorum cavitate non semel repertis, de quibus alias (17) 
disseruimus : 7° an cum lolii in acutis sedimine erit 
comparandum? 8° Nostram demum sententiam fulcire 
videtur magna, quae adest inter Gbrinosam transuda- 
lionem , e qua, vigente acuta pneumonitide, albido— 
grisea conflatur pulmonis durities , et corium similitudo; 
profecto si capillaria vehementer inflammata in viscerum 
interstitiis, morbosae secretionis, vel transudalionis gratia, 
fibrinam deponere valent, idem protinus in eorum ca¬ 
vitate contingere posse aequa ratio suggerit (18). Quare 
concludimus, hanc corii phlogistici naturam, et for¬ 
mationis modum explanandi rationem, quam octodecim 
abhinc annis publice tuemur , et serius a Giacomini 
prolatam vidimus, haud contemnenda probabilitate e- 
nitere. 


(16) IIos sub epitelio gigni pathologi tradunt, quo eorum 
adhaerendi tenacitas explicatur. 

(17) Yide Rcndiconto Clinico-1844 pag. 179, not. 114. 

(18) \ ide quoque, quae alias, hoc est in sunlo inlorno alia 
palologia dei sangue iam cit. circa hanc rem exposuimus. 

§ XV. 

Quum modo allata demonstrata esse, videantur, 
nullo negotio intelliges, cur in simplici congestione, 
ipsave haemormesi , qua vigente affectae partis capil¬ 
laria tantum dilatantur , et hydraulica, seu mechanica 
potius quam dynamica phaenomena offerunt, exeo quod 
ob quamdam virium oppressionem secretiones in iisdem 
fortasse suspendantur, corium in educto sanguine de¬ 
sideretur (quod sane in educto cruore discrimen hae- 
mormesim a phlogosi crebro seiungere , omnes clinici 
norunt); cur vix ac reactio adoritur, et phlogosis ca¬ 
pillaria tenet, turbatis ob vitae virium luxuriem eorum 
functionibus, fibrinae incipiat morbosa secretio, corium¬ 
que iam ostendat eruor; cur eius in sanguine quan¬ 
titas tum phlogosis vehementiae , tum capillarium in 
affecta parte diviliei respondere consuescat; cur eo magis 
illud exundet, quo promptior fuerit, et manifestior ad 
universum systema sanguineum topicae phlogosis dif¬ 
fusio (§ 5), citiusque vel angioitidis, vel angio-car- 
ditidis apparuerint symptomata, nam uberior esse debet 
fibrinae secretio, quo extensior secernentis organi su¬ 
perficies , neque, admissa, ut probare annisi sumus 
(§ praec.), in capillaribus fibrinae secretione, maio¬ 
ribus vasis, quae aeque ac illa vasculis propriis (vasa 
vasorum dicunt) ditari haud dubium est, eamdem fa¬ 
cultatem denegari posse, credimus; cur demum, quo¬ 
ties synocha , seu systematis sanguinei irritatio (quae 
facile phlogisticum ingenium reapse nanciscitur) topicam 

inllammalionem praecedit, corium citius, et vix non 
illico in educto sanguine offendatur. Multiplices nihil- 
ominus corii varietates, ac vices, quas in vere phIo— 
gisticis morbis reperias, apta, interdum et nimia glo¬ 
bulorum proportione comitari, alias ostendimus (19), 
quae proportio ubi desit, imo globulorum quantitas 
manca sit , corii praesentia longe diversas suggeret 
illationes (20). 


§ XVI. 

Hucusque exposita ubi paucis resumas, iure concludes: 
1° Inflammationis phaenomena, sive symptomata (§ 1) 
probe considerata primarium , sive substantivum mor¬ 
bum ipsam constituere, plane demonstrant. 2° Speciatis 
caussis (§ 2, et 3) simplex, rheumatica, vel specifica illa 
(§ 4) dici potest. 3° Semel constituta vel localis diu manet, 
vel irradiatur, febrimque symptomaticam crebro movet, 
vel diffunditur (§ 5). 4° Alias acula , alias lenta decur¬ 
rens datas periodos necessario metitur. 5° Quovis in casu 
activa semper est (§ 12). 6° In parte, quam semel tenuit 
proclivitatem ad illam iterum suscipiendam , linquit. 
7° Eius caussa proxima in abnormi capillarium arlerioso- 
venosorum actione, nervorum praesertim ganglionarium 
sub patrocinio, est reponenda (§ 13). 8° Sanguinis 
crasirn et mutat, fibrinae excessum sine, aut cum pauca 
globulorum imminutione (§ 14) producens. 9° Quoties 

(19) Vide quae in praxeos medicae prolegomenis iam cit. circa 
sanguinis in morbis mutationes exposuimus § 72 e/ seq. 

(20) Vide Prolegomena cit. et § cit. n° 9. 

plelhora inflammationis ingressum praecesserit, ipsam- 
que comitetur, globulorum in sanguine excessus fibrinae 
excessui additur. 10. Ab ipsius phlogosis natura, et de¬ 
currendi ratione eruitur, morbum continuum illam esse, 
neque ullomodo intermittentium admittere posse. 11. Ob 
liaec omnia attributa differt ab erethismo nervoso, quem 
in exquisitiore sensilitate, partis functiones obiter tan¬ 
tum perturbante (§ 6) : ab orgasmo , quem promovet 
vasorum irritabilitas extemplo luxurians, ciloque aufu- 
giens ( § 7 ): a congestione , hyperaemia , aut haemor- 
mesi, in qua sanguis plus minus repente ad aliquam 
partem rapit, vel alias passive congeritur (§ 9), non 
sine gangraenae periculo, absente tamen reactione an- 
gio-cardiaca, sive febri; postremo ab irritatione, quae 
longe levior est, periodos non agnoscit, citius resolvitur, 
et, quod magis refert, neque sanguinis crasim, neque 
organicas textuum conditiones mutat, aut pervertit (§ 10). 

§ XVII. 


Praetereunda interim non erit praecipuarum phlogosis 
differentiarum recensio: profecto vel externa est, partes 
nempe occupans, quae sub oculos cadunt; vel viscera in 
cavitatibus clausa , eorum involucra , necnon varii ge¬ 
neris textus, qui inspectioni sese subripiunt, corripiens, 


interna. Alias acuta dicitur, quum a vehementibus cau¬ 
sis adorta, nobiliora viscera, aut partes sensilitate, ac 
irritabilitate divites aggrediens, gravibus insignitur sym¬ 
ptomatibus, cursumque habet celerem, hoc est prompte 
ad exitus suos properat; alias lenta , quando viscera 

obtuse sentientia lenens, lenio gressu procedit; postrema 
haec vel neglecta, vel ob proprium ingenium proterva 
chronicae nanciscitur nomen, et characteres. Nunc ery- 
sipelacea, nunc phlegmonosa se praebet; illa sive cutim , 
sive internas invadat superficies, tumorem exhibet pa¬ 
rum elatum, late diffusum, ambitu inaequalem, coloris 
rubro-flavescentis, vel rosei, qui a pressione evanescit, 
hac sublata cito redituri, cui solemneest, sedem facile 
mutare, huc illuc migrare, atque ab externis ad internas 
partes, et vicissim quandoque inopinato sese transferre; 
membranosam quoque vocant; raro et fere nunquam 
haec in suppurationem transit; ubi externa est, aut cutis 
desquammatione,.aut vesiculis, sero plenis, deiu exsic¬ 
catis terminatur; demum vel superficialis diu manet ery- 
thematicae nomine salutata , vel textum cellulare quasi 
pervadens phlegmonoidea dicitur, et maiorem gravitatem 
acquirit. In fastigium rotundum elevantur externi textus 
in phlegmonosa , tumor plerumque pulsat, circum¬ 
scriptus est, pressionique reniteris, stabilem habet in 
textu celluloso subcutaneo, vel in parenchymatibus se¬ 
dem, rubro, interdum livescenti notatur colore, et nisi 
prompte resolvatur, plerosque affectae partis parum ami¬ 
cos exitus minitatur, puta suppurationem, duritiem, 
ipsamque gangraenam. Wodomanifcsta inflammatio sym¬ 
ptomatibus, ac signis facile obviis patescit; modo obscu¬ 
ris, incertisque palhematibus. comitata, et nonnisi ab 
attento clinico detegenda latens, occulta, vel subdola 
audit. Item benigna, et facilis resolutionis esse potest, 

0 9 

aut maligna , quum nimirum aliqua labe corpus infici¬ 
tur, et ad sinistrum finem crebro vergit. Praeter haec 

vel traumatica, vel primaria, vel secundaria, idest a 
diffusione adoria; vel idiopathica, vel sympathica, vel 
metastatica; ilerum aut sporadica, aut endemica, aut epi¬ 
demica ; modo simplex mado complicata , etc.; quae 
quidem differentiae perseipsasdignoscuntur. Quod autem 
spectat ad adhaesivam , suppurativam , scirrhosam , 
cancerosam, ulcerativam, aut gangraenosam inter phlo- 
gosis ipsius exitus istas adscribendas potius esse censemus. 
Atqui quaevis sit inflammatio, organico-vitales in texti¬ 
bus, quos aggreditur, mutationes constanter inducit, ad 
hunc vel illum exitum necessario quoque properat; qua 
ratione ergo progrediatur, et quos exitus tandem prae¬ 
paret, nunc venit dicendum. 

§ XVIII. 

Phlogosis semel accensa quaedam emetitur a natura 
veluti ei praefinita tempora incrementum videlicet, sta¬ 
tum et decrementum , quorum singulorum mensura , si 
immutabiles nonnullarum e specificis periodos demas, 
plus minusve extendi potest, et ab affectionis gradu (21), 
visceris maiori, minorive momento, ac dignitate, aegri 
aetate, sexu, temperamento, similibusque non secus a 
therapeia moderari quodammodo patitur. Decurrentibus 
autem incremento , et statu, quae cruditatis stadia vo¬ 
cantur, phlogosis symptomata, sive successive augeantur, 

(21) Membranarum vel serosarum, vel mucosarum phlogoses, 
Sprengelio adnotante, facilius, quam parenchimatum, glandu¬ 
larum, et viscerum illae resolvuntur. Yide eiusd. op. omn. T. 6, 
pag. 177. 

sive stationaria videantur, diurnas, plerumque vesper¬ 
tinas, nocturnasve oderunt exasperationes, alternis diebus 
evidentiores, ut, nisi prava aut nimis activa methodo 
turbentur, dies critici, sive coctionis appareant (22), 
quorum favente patrocinio, vicissitudines illas in aegro¬ 
tante corpore moliri videtur natura ad morbos iudican- 
dos, et ad aequilibrium in oeconomia restituendum op¬ 
portunas, quas crisium nomine (23) insigniunt. Quo¬ 
circa resolvi dicuntur phlogoses, tum cum, natura vel 
arte iuvantibus, nunc revocatis minus sensibiliter secre¬ 
tionibus, atque excretionibus , hoc est per lysim, nunc 
crisium gratia feliciter absolvuntur, nulla remanente 
organica laesione praeter quamdam levem mixti organici, 
seu fibrarum mutationem , ob quam pars semel inflam¬ 
mata , fractis habitudinis legibus, ad phlogosim rursus 
suscipiendam prona evadit. Resolutionis spem injiciunt 
tum localium, tum sympathicorum, tum irradiationis 
symptomatum successiva imminutio , ac remissio , exaspe¬ 
rationes de die in diem mitiores , et locales aerumnae 
pedetentim evanescentes : proximam portendunt illorum 
signorum apparitio, quae alias (24) critica diximus, et 
' crises ipsae, necnon inde subsequens functionum partis 
affectae, et systematum consensum cum ipsa servantium 
normalilas restituta: e quo eruitur, in inflammationibus 
resolvendis vim naturae medicalricem magnam pariem 
sibi arripere, eaque potissimum adiuvanle, tum criticas 


(22) Vide Prolegomena cit. § 82. 

(23) L. cit. et § cit. 

(24) Vide Prologomena cit. § 83, 84. 

haemorrhagias occurrere, tum lympham inflammationis 
causa adeo mutatam, tum alburainam, aut fibrinam huc 
illuc morbose depositam absorptionis gratia in sanguinem 
reassumi, et sive per urinas subsidentes, sive per male 
olentes sudores, vel alia ratione e corpore expelli (25). 

§ XIX. 

Resolutioni favere sanguinis per naturales vias criti¬ 
cum, et modicum profluvium mox dictum est; alias in¬ 
congrue vel in cavitatibus clausis, vel in viscerum inter¬ 
stitiis , vel in canalibus cruori haud assuetis modo e 
disruplis vasis, modo ex horum porositatibus prosiliens, 
effunditur sanguis, quae abnormis cruoris effusio non 
solum compressionem, aut fibrarum distractionem (ut 

(25) Interdum contingit, ut dum aeger critico, et salutari per¬ 
tunditur sudore vel propria, vel adstantium culpa frigoris actione 
sese exponat: suspenditur tunc, vel saltem extemplo imminuitur 
sudor, et humor iste moleculis, seu principiis cum animali oecono¬ 
mia iamiam reluctantibus, qui per cutim excernebatur, dum in 
sanguine retinetur, cor, et vasa eo irritat, ut magnas, saepeque fa¬ 
tales turbas moveat. Eadem, nisi peiora, damna ignaros nonnul¬ 
los, atque incautos clinicos attulisse, qui dum criticus fluebat 
sudor, sanguinem mittebant, vice plus unica nos metipsi vidimus, 
et maximo animi moerore perciti nimis sero luximus : etenim du¬ 
plici ratione huiusmodi inopportunas venae sectiones nocere pu¬ 
tamus ; 1° quod aegrotantis vires nimium frangant, cumque 
ineptum reddant ad inceptam crisim sustinendam; 2° quod nocua 
illa principia retenta non solum in sanguineo systemate perturba¬ 
tiones adducant, verum et nervosa centra eo male atliciant, ut 
symptomata gravissima, quae typhoidea vocari solent, et fere 
semper mortem praecedunt, in scaenam prodeant. Heu nequissi¬ 
mus error ! 

in cerebro, aut medulla spinali) producit, verum etiam 
superficierum, quas eruor ipse tangit, irritationem , aut 
inflammationem promovere potest, unde fit, ut hae¬ 
morrhagiae inter inflammationis sequelas , seu exitus 
saepe saepius infaustos interdum accenseantur, nam, 
nisi pauca sit effusi sanguinis quantitas, eaque cito ab¬ 
sorbeatur, plurima mala supervenire possunt. 

§XX. 

Inflammatae partes, ac potissimum membranae sero¬ 
sae, aut mucosae, quarum secretiones ob nimium va¬ 
sorum, incipiente pblogosi turgorem vel imminuuntur, 
vel omnino feriantur , morbo progrediente, aut deci¬ 
dente, vasisque iamiam relaxatis uberiorem seri, aut 
muci quantitatem secernunt, quod hjpercriniam vocant, 
quae idcirco nunc phlogosis character anatomicus, nunc 
eius sequela est: imo ubi de serosis, quae cavitates 
clausas efformant, sermo sit, copiosior haec, quam par 
est, inflammationis gratia , seri exhalatio , imminuta 
eodem tempore, vel suspensa absorptione, altera sistit ex 
multiplicibus hydropum caussis, non secus atque in cel¬ 
lulari textu morbose , ac eadem e causa exhalatum, col¬ 
lectum serum activo, et primario tum anasarcae, tum 
aedemati locum dat; in mucosis vero canalibus uberior 
muci solito fluidioris secretio huius generis profluviis 
ortum praebet. Atqui praeter serum, aut normalem mu¬ 
cum , acutiori potissimum vigente phlogosi, humor ai— 
buminoso-plasticus vel lympha coagulabilis ex istarum 
superficie saepe transudat, hinc pseudo-membranarum , 

aul albuminosarum concretionum huc illuc in cranio, in 
pleuris, in pericardio , in peritoneo , etc. repertarum 
explanatur origo, e quibus gignuntur istarum membra¬ 
narum adhaesiones in cadaveribus frequentissimae; sieuli 
e mucosa canalis aCrei densiorem humorem bronchiorum 
ramos obruentem, vel pseudo-membranae sub forma 
tracheam, aut laryngem occludentem, vel in crassis in¬ 
testinis membranosos quasi tubulos prognatos , et per 
anum deiectos, quovis in casu inflammationis soboles, 
vice plus unica vidimus; sicuti demum in cordis, ac 
vasorum cavitatibus, in utero, in naribus etc. fibrinosa, 
polyposa concrementa, varii generis tumores, aul vege¬ 
tationes, similiaque exorta, et organicam texturam pro- 
pemodum nacta ex eodem fonte pullulasse, recordamur. 
Neque reticendum est in glandulis, aut visceribus alicui 
secretioni dicatis, hepate, renibus, etc. nunc phlogosis 
caussa proprii humoris secretionem sufflaminari, nunc 
uberiorem evadere, saepe vero admodum quoad compo¬ 
nentia immutari, ut humor densior, spissiorque evadat, 
eiusdemque census alia contingere, possint. 

§XXI. 

Sed et in parenchymatum interstitiis e capillaribus in- 
tlammatis modo solidior cruoris pars modico soluta sero, 
aut densiori sub forma, modo exundans in sanguine fi¬ 
brina plus minus cito transudat, atque deponitur, unde 
emollitio rubra , aut durities nunc hepatica, nunc grisea, 
aut alba, utpote phlogosis sequelae, aul exitus consi¬ 
deranda: alias serum tantummodo effluit, e quo activa 

viscerum aedemala si copiosius, mollities autem, si te¬ 
nuissimi, et rosei roris ad instar emanat, exurgant. 
Quae singula, prima fronte inter se fortasse discrimi¬ 
nantia, ab eadem causa 1 , idest ab inflammatione tum 
gradu, tum ob textuum naturam diversimode modificala 
procreari posse , quisquis facile intelliget , aptiusque , 
quum de inflammationibus speciatim dictum erit, atque 
enucleate apparebit. 


§ XXII. 

Interim, dum acuta inflammatio, propriis cito ad¬ 
ductis in textibus mutationibus, aut luxuriantibus pro¬ 
ductis, partium, viscerumque functionibus paucorum 
dierum spatio officere, easve praepedire valet; quoties 
lente procedit , diu tamen protrahitur , huc nutritio 
praeter modum adaucta membranas densiores, cor vero , 
hepar , aliave viscera crassiora , et voluminosiora ali¬ 
quando facit (quod morbosum incrementum, sive hy¬ 
pertrophia an interdum a sola vasorum hyperactione, 
an a phlogosi semper producatur, non facile dictu); 
illuc eadem nutritione non quantitate, ut aiunt, sed 
et qualitate peccante, solidorum, et fluidorum com¬ 
pago tales perfert vicissitudines, ac perturbationes, ut 
varii generis metamorphoses partes ipsae lento incen¬ 
dio detentae experiantur, qui non solum nativos anato¬ 
micos characteres amittant, quemadmodum ubi coria¬ 
ceam, cartillagineam , osseamve naturam nanciscuntur , 
verum etiam adiposae , steatomalosae , encephaloideae , 
melanoticae , etc. transformationes in iisdem occurrant. 

Neque omnino absonum videlur, haecce omnia a phlo- 
gosi derivare, nam Gcndrin observalis evictum fuit, 
lympham coagulabilem, et ad organa efficienda aptam 
sub inflammatione secretam gelatinosam , et amor¬ 
pham primitus, in cellulosum tomentum, vasculosum 
dein , ac fibrosum , novamque texturam acquirens pe- 
detentim, et successive converti, quae si ad normam 
contingant, normalia erunt inflammationis producta, 
secus modo dictae exurgent morbosae degenerationes. 
Utrum vero textus, partesque organicas, reapse nor¬ 
males, procreandi facultas, non aliter ac illam anor- 
males producendi possidet, phlogosi sit tribuenda, non 
satis inter pathologos convenit. Nos ad arduam hanc 
litem dirimendam impares esse, fatemur, et meliora 
neque a praeconcepta opinione suffecta, vel deducta 
lumina dum expectamus , quid granulatio praestet, 
inferius non conticebimus. Illud interim inficiari ne¬ 
quit, quoties uno in viscere, vel aliqua eius portione 
hypertrophiae, vel aliarum istius generis mutationum 
phaenomena eminent, nutrilionis defectum, vel acti— 
viorem, quam par est, dissimilationem in allero , eiusve 
portione utplurimum adnotari , unde atrophia , cui, 
ubi febris hectica accedat, marasmum , ac tabem sub¬ 
sequi, quotidie conspicimus: quare atrophiam ipsam 
a phlogosi quandoque indirecte promoveri, iure merito 
dictum est. 

§ XXIII. 

Ubi sub gravi quidem inflammatione resolutionis oc¬ 
casio aufugit, neque hucusque enumeratos, haud sem- 

per optandos, exitus illa obtinuit, contra vero, localibus 
vigentibus symptomatibus, dolor alias paullisper cedit, 
alias ob maius partis affectae fastigium, maioremve 
tensionem exasperatur, febris, plerumque horis vesper¬ 
tinis, praeviis levibus horripilationibus recrudescit, no¬ 
cturno succedente sat copioso sudore , suppurationis ado- 
ritursat aequa suspicio. Quid essetsuppuralio nimisconfuse 
noverant veteres; ad vitalem actionem , sive ad quemdam 
secretionis morbosae modum, quam, inflammatione mi¬ 
nime iudicala, persistens vasorum sanguineorum incitatio 
sustinet, retulere I. P. Frank , Hunter, Hewson, 
Thompson, Delpech , Tommasini, Rasori, aliique plu¬ 
rimi. Qua ratione pyogenia, seu* puris generatio locum 
habeat, et an in sanguine huius globuli praeexistant, 
an extra capillaria effingantur, disputatum est inter 
palhologos, neque litem componere sat facile opus. 
Illud inierim pro certo habeas, multiplicibus secretum 
humorem subjici varietatibus, prout a diversa secer¬ 
nentis superficiei, aut organi natura, a vario inflam¬ 
mationis gradu, a caussis ipsam promoventibus, simi¬ 
libusque moderatur, e quo fit, ut modo densioris 
muci , modo gelatinae, modo lacliginosi humoris spe¬ 
ciem referre, videatur, modo plus minusve perfectum 
pus observanti offerat. Non semper ergo constantes, ac 
certae secreti, et excreti puris qualitates: illud tamen 
bonae nolae esse declarant color eius albidus, opacum, 
uniforme, ad instar pultis, vel cremori laciis simile 
esse, sui generis odore scatere , magis aqua grave 
esse elc. Ut autem a muco , cum quo saepe commixtum 
ab internis cavitatibus eiicitur, discernas, ammoniaca 

liquida ularis, oportet, quae pus pervadit, solvit, et 
gelatinae ad instar diaphanum reddit , mucum contra 
cogit, densioremque facit. Cetero pus vel, prout se¬ 
cernitur, excretum est, vel dum conficitur una simul 
collectum manet, et vicinis partibus, aut celluloso textu 
in fastigium, tumoremve elevatis, aut dilatatis, variae 
amplitudinis abscessus, sive saccos conficit, ac replet, 
quibus dein disruptis, et pure depletis, sacci, in quo 
humor continebatur, parietes, aut circumpositi textus 
ad se invicem accedere solent, et adhaesivae , ut aiunt , 
phlogosis gratia, simul ita cohaerent, ut, cicatrice, seu 
adhaesionis signis tantum remanentibus , partes iam 
distractae pene normalem statum iterum adipiscantur; 
secus, peioribus certe sub auspiciis, disrupti abscessus 
parietes in organum pus continuo secernens non sine 
magno virium dispendio commutantur ; alias demum 
normalis partium continuitas , suppurationis tempore 
servata, temeratur, laeditur, et suppurationem excipit 
ulcus. 

§ XXIV. 


Est autem ulcus localis laesio textus alicuius , qui 
ob diuturnam, saepe mali moris, inflammationem sub¬ 
stantiae deperditionem passus est. Vel suppurationi suc¬ 
cedit ulcus, vel spontaneum ex quadam molecularuin 
organicarum decompositione, quam vetusta labes oc¬ 
culte movit, aut e peculiari viru , aut dyscrasia pro- 

ficiscitur (26); vel provido naturae molimine excitatur 
ad haelerogenea nonnulla, puta corpora extranea in 
textibus introducta expellenda; vel demum ad inutilia, 
aut perniciosa, uti sunt partes gangraena correptae elc., 
seiungenda, eliminanda exurgit. Si externum ulcus in- 
spicias, margines eius modo duri, callosi, inaequales, 
laceri, retracti, modo quaquaversus excrescentiis fun¬ 
gosis, spongiosis sordidi, modo varicosis venis inter¬ 
textis deturpali apparent, neque ad coalescendum apti 
sunt, nisi eorum conditio muletur. Ulcus pro diversa, 
a qua producitur, caussa, praesertim quum specifica 
sit, differentias admittit, unde eius divisio in simplex, 
scorbuticum, scrophulosum, -syphiliticum, etc. prout 
nempe in primo casu margines habet rubicundos, ae¬ 
quales, fundi color roseus, humorque secrelus ad pus 
quodammodo accedere videtur; quum scorbutica labes 
corpus infecit, ulceris margines tumidiusculi , sublividi, 
fuscum sanguinem facile fundentes, fundus atri coloris, 
humor secrelus seroso-cruenlus, et crebra venosi san¬ 
guinis, saepe exitialia prolluvia ; lardacei sunt scrophu- 
losi ulceris margines , humoris densi quasi sebacei se¬ 
cretio ; callosi tandem , ac inaequales syphiliticorum 
illis, fundusque cuprei coloris est. E quibus singulorum 
characteribus ulceris externi non ardua erit diagnosis, 
quod tamen de interno dici nequit; imo cum suppura¬ 
tione saepenumero quum hoc confunderetur, ab hu¬ 
moris ab ipso secreti, dein excreti examine aliquid Iumi- 

(26) Ab actuosiore, et morbosa absorptione interdum ulcus esse 
deducendum, tuebantur Hunter et Thompson, quod a fere omni¬ 
bus patliologis denegatur. 



45 


nis efflagitare possumus; reapse humor, qui ex ulcere 
quovis generatim manat, quem ichorem , aut saniem 
nominant, liquidus, tenuior, nunc fluidus, virescens, 
nunc ater, nunc sub-albidus, nunc seroso-cruentus, at 
semper foetens est, partesque, quas tangit, crebro cor¬ 
rodit, quae quidem nolae ab alias (§ praec.) puri 
assignatis qualitatibus diversae illum ab hoc postremo 
discernunt, eo vel magis quod pus legitimae, nec ad¬ 
modum provectae inflammationis productum esse soleat, 
sanies contra, aut ichor a malo phlogosis ingenio, et 
praevio semper ulceroso processu dimanet. 

§ XXV. 

Interea quavis de caussa adoriatur ulcus, vera sistit 
continui solutio, atque ul ad cicatricem iterum redu¬ 
catur, necesse est, ut organicae, solidaeque moleculae 
antea destructae regenerentur, succrescant; quare quo¬ 
ties illud ad faustum vergit finem, granulatio superve¬ 
nire consuescit, quae processus plausticus est, cuius mi¬ 
nisterio, lymphae coagulabilis, et ad organicam texturam 
adipiscendam aptae secretione, textuum organicorum ja¬ 
cturae reparatur, et novae formationis corpusculorum ope, 
sive organicae vegetationis gratia, reproductio molitur; 
corpuscula autem huiusmodi organica esse, pene omnes 
pathologi consentiunt , et, quidquid contrarii autumarit 
Rasori , facilis sub attactu vel quicquam rudi sanguinis 
ex iisdem effluxus, sensilitas eorum exquisita, et vascu¬ 
laris textura oculis usurpanda , et quam iniectiones in 
cadaveribus confirmarunt, manifeste declarant. Quae 

quidem mirabilia reproduclionis phaenomena in externis 
partibus sive solo naturae nisu , sive artis auxilio promota 
dum non raro observamus, eo nos ducunt, ut in internis 
partibus interdum contingere et posse, iure coniectemus; 
nec aliter probare videntur in demortuorum pulmonibus 
raro, in intestinis post folliculorum ulcerationem fre¬ 
quenter repertae, cicatrices; vivente vero homine, interni 
visceris saniem fundentis functiones sensim sine sensu ad 
normam restitutae, ipsiusque mali moris profluvii im¬ 
minutio, dein cessatio. Utinam possemus, ulceris viscus 
aliquod internum rodentis, vel interni vulneris forte 
contingentis cicatrici aptioribus, quam huc usque noscun¬ 
tur, praesidiis favere; sed hac in re longe felicior chi- 
rurgia, quae modo recenlis-vulneris marginibus in mu¬ 
tuum contactum adductis, atque servatis (per primam 
intentionem vocant), modo, ubi aliqua textuum de¬ 
structio contigerit, granulationis gratia (per secundam 
intentionem) ad cicatricem perducit; imo adhaesivo hocce 
processu ingeniose utitur sive ad paries nonnullas, quas 
ob congenitum vitium disiunctas reperit, vel infaustum 
accidens extemplo separavit, ad naturae normam coag¬ 
mentandas, uti ex. gr. quum labium leporinum resti¬ 
tuit, aut fortuito obtruncati digiti apicem sauciatae eius 
portioni iungit; sive ad alias, quas malignum ulcus, 
vel quaevis alia causa destruxerat, artificiose instaurandas, 
quemadmodum tot fausta rhinoplasticae, et autoplasticae , 
Diclfenbach duce, ab aliis plurimis non incelebribus 
viris prolata exempla probant. 

\ . v 

§ XXVI. 

Pessimas acutissimae, ac intensissimae phlogosis exi¬ 
tus gangraena est, incompleta quidem partis mors, 
quam plus minus cito excipit sphacelus, qui completam 
eius destructionem adducit : pars mortua a vivis circum¬ 
data, et ab iisdem seiuncta ubi in conspectum veniat, 
colorem exhibet nigrescentem , vel livescentem , et si li¬ 
mites distinctos habet, crustam offert atram , quam 
escharam vocant. Gangraenam in humidam et siccam 
tribuunt; illa, quae promptius invadit, et frequentius 
a phlogosi dimanat, partes , quas aggreditur, mollit, in 
putrilaginem cito convertit,- et faetidissime olenti humore 
imbuit; haec quae lento incessu ulplurimum utitur, et 
corporis extrema tantum corripere solet, exsuccas pede- 
tentim reddit partes, lividas, corrugatas, duras, et mu- 
miae ad instar frigidas ac insensiles , diuque in eodem 
statu , f antequam sphacelo corripiantur , manentes. Ad 
gangraenam siccam quoque spectat ossium illa , quam 
cariem , aut necrosim compellare, consuescunt, et quae 
raro celeriter, crebro tardissimo progreditur gressu. Ple- 
raequae sunt gangrenae caussae: 1° Phlogosis, congesti- 
tium ulplurimum, acutissimum, ac pessimum ingenium 
praeseferens : 2° arteriarum, venarumque inflammatio, 
e qua ob concretam, vel transudatam fibrinam istarum 
obturatio supervenit: 3° haemormesis gravissima, in 
primis passiva : 4° laceratio, vel alia violenta textuum 
laesio : 5° interceptus a compressione sanguinis, et hu¬ 
morum cursu : 6° ustio ab igne , vel causticis: 7° scor- 

butus: 8° congelatio: 9° senium, vel alia spontanea 
caussa, uti arteriarum lilhiasis, vel lumen valde immi¬ 
nutum, innervationis defectus, secalis cornuti, virus 
viperini, etc. malefica actio, similiaque: 10. tandem 
atmosphaera pravis exhalationibus obsita, nec renovata, 
aut, iit nonnulli volunt , peculiare gangraenosum con¬ 
tagium in conferiis, angustis nosocomiis adortum, bine 
inde communicatum, aut cadaverum putrefactorum i- 
choris absorptio, etc. unde a caussis gangraenae diversis 
varias eius species nonnulli deducere maluerint. Cetero 
ex his aliquae activae dici possunt , plures vero potius 
passivae sunt, nam inflammationem semper gangraenam 
praecedere, credendum non est. Quamcumque gangrae¬ 
nam suborienlem indicant repentina localium sympto¬ 
matum , et doloris, ubi aderat, cessatio, qui e contra 
in parte gangraenae finitima vividus saepe excitatur , 
summa virium prostratio, lypolhimiae frequentes, motus 
convulsivi , sudores frigidi , faciei decomposilio , pallor 
universalis, pulsus parvi, celerrimi, vacui, ac tandem 
deficientes; si vero pars gangraena correpta sub oculis 
cadat, praesertim si humida, et subito corripiens, color 
eius livescens, fuscus, cinereus, vel ater, odor faeti— 
dissimus, algor partis, ac demum incipiens putredo, 
unde sphacelus adoritur, solidorum decompositione di¬ 
gnoscendus. 

§ XXVII. 

Utrum iure inter inflammationis exitus accenseri de¬ 
beat scirrhus inter palhologos disputatum est ; ab hac 
lente progredienle sunt, qui deducant (Broussais, Bres- 

chet, Ferrus, etc.); alii contra a morbosa secretione, 
quam peculiare internum vilium, seu diathesis promo¬ 
vet, scirrhi materiem in glandulis praesertim, aliisve par¬ 
tibus effundi ac concrescere, censent, itaut solido-hu- 
moralem ad scirrhosas concretiones praedispositionem ad¬ 
mittere non renuant (Andral , Gendrin, Teallier, Tom- 
masini, etc.) quae postrema opinio ideo nobis probabilior 
apparet, quod illam tum haereditaria scirrhi origo, tum 
totius saepe apparatus glandularis labes potissimum con¬ 
firmare videantur. Materies autem ista in partibus, quas 
infe*cit , mechanico quodam modo inflammationem exci¬ 
tat, quae, quum sui generis sit, ad canceroma, vel 
cancrum illas facile disponit, et tristissimis sane sub au¬ 
spiciis in illud fere semper finitur. Pars scirrhosa , in 
glandulis maxime, dura, gypsea, lapidea se praebet, 
et tumorem refert mamillatum, inaequalem , vix dolen¬ 
tem , cuius prima sedes in textu cellulari interlobulari, 
posthinc in parenchymate ipso est. Diu immutatus, et 
veluti stationarius interdum remanet scirrhus, sed tem¬ 
poris progressu, aut morbosa accedente opportunitate in 
cancrum , vel carcinoma , quae duo sunt eiusdem dege¬ 
nerationis gradus, convertitur. Hunc transitum nuntiant 
lancinantes dolores, qui in scirrhosa parte excitantur , et 
immaniter aegrum torquent, coloris ex rubro in lividum 
mutatio, vasa sanguinea varicosa, atra, materiei scir- 
rhosae successiva emollitio, eiusque in encephaloideam, 
aut gelatinosam conversio, unde disruptis velamentis , 
quibus tumor legebatur, sordidum ulcus appareat fundo 
ac marginibus duris , et inaequalibus notatum , quod 
idcirco carcinomatosum vocant, et quod sponte sensim 

4 

sine sensu dilatatur: hisce sub adiunctis ichor cancerosus, 
qui ab ulcere depluens, foetorem specificum praesefert, 
et ob acritatem partes, quas tangit corrodit, nec linteis 
ipsis parcit, vix non semper, saltem parlim absorptus, 
sanguinem prius, universam posthinc aeconomiam ita 
inficit, ut cachexia cancerosa superveniente, gravissima 
adoriantur morbosa phaenomena, ne fatalibus quidem e 
disruptis venis iam pauperrimi cruoris profluviis exceptis: 
quae cuncta, ubi ad infelicis patientis vitam obtruncan¬ 
dam polis non sint, tristissimam scenam claudet gan¬ 
graena, qua ingruente silent dilaniantes dolores, sed 
facies extemplo concidit, collabitur, paucisquevix tran¬ 
sactis horis miserrimae vitae finis imponitur. 

§ XXVIII. 

Phlogosis prognosim paucis comprehensuri, resolutio¬ 
nem cunctis eius exitibus prae dubio anteponimus; eam 
vero laeti speramus, ac pollicemur, quoties phlogosis 
legitima, neque complicata est, quoties eius phases, sive 
stadia adamussim decurrunt, quoties vel natura , vel arte 
adiuvante faustae occurrunt , neque incompletae crises 
(§ 18 ), iisque peractis functionum ordo tam in parte pri¬ 
mario affecta, quam in universo corpore instauratur, re¬ 
stituitur.— In cavitatibus clausis quae occurrunt hae¬ 
morrhagiae, periculo non vacant.—Tum serosae col¬ 
lectiones, tum eiusdem generis profluvia, ubi diuturna 
sint, nec facile remediis cedant, male ominantur: mem¬ 
branarum adhaesiones verum, quas transudala fibrina 
huc illuc gignit, raro vitam minitantur. —Contrarie tu¬ 
mores, vegetationes, fibrinosa concrementa, similiaque 

sive internis superficiebus, sive visceribus adnala , dum 
cavitates angustiores faciunt, dum nonnullorum viscerum 
necessarios motus impediunt, aut ex his alia inique com¬ 
primunt, exitialia evadere possunt.—Parenchymala den¬ 
siora quum fiunt, sive solito molliora, sive duriora eva¬ 
dant, ad proprias functiones exercendas inepta quod vi¬ 
deantur, ubi momentosae illae sint, aeconomiae officere, 
possunt: neque aliter dicendum erit de multifariis meta¬ 
morphosibus, sive morbosis textuum mutationibus, quas 
adiposas, encephaloideas, melanoticas etc, vocant.— 
Hypertrophiae damna, ac sequelas eius gradus, visce¬ 
risque nobilitas metiuntur.—Suppuratio seu pyogenia 
legitimam phlogosim excipiens , dummodo honestos li¬ 
mites haud transgrediatur, parato puri exitus pateat, 
neque ad textuum continuitatis laesionem perveniens in 
ulcus commutetur, recuperandae salutis spem linquit: 
diu tamen producta vires nimium frangit, et ad tabem 
usque hominem perducit. —Quum granulationem, ac 
in cicatricem terminationem, sive arte sive natura ipsa 
faventibus, aut in externo ulcere conspicimus, aut in 
interno locum habuisse suspicamur, bene portendere , 
censemus; secus sinistra erit prognosis ubi pervicax ulce¬ 
ratio, nam solido-humoralem labem corpus infecisse, 
praenoscit.—Omnium exituum peior gangraena paries, 
quas attingit, sub oculis destruit; interne quum serpit, 
cito lethalis; attamen intra angustos limites circumscri¬ 
pta, dummodo gangraenosa porlio secedat, et c corpore 
eiicialur (ut in lobulari pulmonum gangraena La6nnec 
observavit, nosque ipsi vice plus unica vidimus), cura¬ 
tionem admittere potest; secus si diffusa. Sicca extremi- 

tates aggrediens, ubi aegroti vires satis constent, et pars 
gangraenosa sensim sine sensu a sanis separari patiatur, 
neque gangraenosi liquaminis absorptio fiat, spes sana¬ 
tionis adhuc remanet aliqua. — Scirrhi prognosis valde 
incerta; curationis neque aliis, neque nobis"defuere ex¬ 
empla; frequentior tamen in immedicabile carcinoma 
conversio: hinc eius prognosis saepius infausta esse solet, 
eo vel magis quod diathesis , aut cachexia cancerosa 
omnem curandi spem adimere, consuescat. 

§ XXIX. 

Postquam inflammationis generalim spectatae aethiolo- 
giam, diagnosim , incedendi rationem, differentias, exi¬ 
tus, atque prognosim sumus prosequuli, remanet ut de 
eius therapeia paucis loquamur. Primum axioma est, 
causas, si fas est, removere, neque obstat, ut nonnulli 
aiunt, etiam amotis caussis phlogosim semel natam pe¬ 
riodos suas percurrere, nam cum caussis illam relationes 
servare alias (§ 3) diximus, et caussae, in primis me¬ 
chanicae, adhuc praesentes effectus aliquos semper pro¬ 
dere valent, morbique inlensilalem adaugere. Atqui 
nonnulli dantur status morbosi, qui dum phlogosi affi¬ 
nes sunt, ad illam crebro viam sternunt, illos ergo in 
primis, ubi adsint, necessum est, auferre. Erethismum 
nervosum, sive neurocinesim (§ 6) subigunt, ac tollunt 
quies, sedantia, ac nervina; sedantibus adnumerandum 
frigus, cuius utilitatem haud fallax experientia probavit; 
veniunt posthinc torpentia, quatenus nimiam sentiendi 
vim mitigare valeant, neque opialis interdum parcen- 



dum esse remur, dummodo caula, et prudenti manu 
porrigantur , praesertim quum morbosa viget habitudo ; 
raro sanguinem subducere convenit, nisi vere plelho- 
ricus status, erelhismo nuptus illud imperet.—Eadem 
protinus praecepta orgasmo (§ 7 ) aptantur, dummodo 
crebior cruoris exundantia ipsum saepe complicans phle¬ 
botomiam non exposcat. — Uberiorem sanguinis ad hanc 
vel illam partem affluxum, unde hyperaemia , aut hae- 
mormesis activa (§ 9), quam spontanea haemorrhagia 
haud dissipat, promptae, et ad opus repetitae sanguinis 
missiones tam generales, quam locales moderantur, aufe¬ 
runt; frigida topice admota, aut revellentia utilia et 
erunt; generalim autem statui potest, quoties congestio¬ 
nis gravissima etiam symptomata (quae cum phlogosis 
illis facile confundi, possunt) venae sectiones iteratae eo 
cito fregere , ut affecti visceris functiones paucorum die¬ 
rum , aut horarum spatio ad normam propemodum resti¬ 
tuantur , hydraulicam perturbationem (e qua haemor- 
mesis) , non veram phlogosim, ut nonnulli iactitant, 
devictam fuisse.—Ad saepe localem irritationem (§ 10 ) 
subigendam hyrudines respondenti externae regioni ad¬ 
motae , puta epigastrio in irritatione slomachali, abdo¬ 
mini in intestinorum illa, etc., alias cutim irritantia con¬ 
ducunt; interna vero remedia ex refrigerantibus, aut 
deprimentibus sint, modo eorum delectus, necnon exhi¬ 
bendi ratio morbi gradui respondeant: fortasse, ut irri¬ 
tationem, quae diu invaluit, radicitus removeas, magna 
tum in remediorum usu, quam in diaeletico regimine 
servando exquiritur perseverantia. Ad italorum irritatio- 

nem quod allinet, quam caussae irritantis praesentia 
fovet, ubi hanc amovere poteris,-facile curabis. 

§ XXX. 

Ad inflammationem quoties ventum est, tum affecti 
visceris momentum, atque nobilitas, tum morbi tempus, 
et gradus ante omnia dignoscenda sunt, ut therapeu¬ 
tica auxilia , quae opportuna erunt, cum hisce omnibus 
adiunctis aptam servent rationem ; e quibus iam patet, 
vix posse, phlebotomiarum, quae princeps reapse sistunt 
praesidium, numerum, et cruoris subtrahendi quanti¬ 
tatem generalibus regulis subiici, atque a priori statui. 
Peritissimi in arte viri Swieten, Dehafin , Quarin, I. P. 
Frank, Borsieri, aliique, sexaginta, et quandoque septua¬ 
ginta cruoris unciis tantum detractis, acutissimas phlo- 
goses se devicisse , ingenue retulerunt: haec quidem 
prudens, ac laudabilis moderatio iis certe clinicis non 
arridet, qui omne curationis opus in solis venae sectio¬ 
nibus reponentes, eo aegrotos suos ita enervant, ut si 
forte e periculo evadant, anaemicorum ad instar debiles, 
et ad propria munia obeunda ineptos diu remaneant, 
aut , quod peius, serosis retentionibus pressi tandem 
fato cedant. Nos ab istorum vestigiis solerter declinan¬ 
tes, et priorum praeceptis, quae diutina experientia 
sancivit, libentius assentienles, ab aegri aetate, a tem¬ 
peramento, et viribus, ab habitudine, a vivendi ge¬ 
nere, a morbi gradu, et stadio, a pulsus potissimum 
conditione , febrisque vehementia , necnon ab educti 

cruoris ( 27 ) natura normam sumere , consuescimus , 
nunquam obliti, medicum esse naturae ministrum , non 
imperatorem, et eo usque tantummodo sanguinem mit¬ 
tendum esse, quo phlogosis sinistri exitus pertimescendi 
adhuc sunt: hinc quo acutior inflammatio, quo eius 
initium proximius, eo maiorem esse V. S. opportunita¬ 
tem, ac tollerantiam , putamus, etiamsi in lenta istarum 
indicatio neque interdum desideretur, aut provecto mor¬ 
bo , ut scite adnotat iam laudatus I. P. Frank, non 
semper desint sanguinem mittendi occasiones. Inflam¬ 
mationis autem iam iam aculie fracta , quoties pulsus 
irritationem, ac duritiem amittens, criticos characteres 
assumere, videtur, et visceris affecti pathemata inlen- 
silale admodum imminuta sunt, a cruoris subductione 
sistendum, et prudenter expectandum esse, remur, ne 
salutares naturae motus turbentur, atque utiles aver¬ 
tantur crises , quarum apparitio veram resolutionem 
portendit. 

§ XXXI. 

Venae sectiones ergo phlogosium vel quicquam gra¬ 
vium initio cur conveniant, et quousque iterandae sint, 
modo docuimus : hae vero , vel pone inflammatam par¬ 
ta?) Corium in educto sanguine, alias parafibrinam inter 
phlogosis characteres iure enumeravimus : ab ipsis tamen, an 
iteranda sit'venae sectio, criterium deducere, non sufficit; alia 
et concurrant adiuncta , imprimis sanguinis coagulabilitas, opor¬ 
tere, fuse alias, hoc est in clinices prolegomenis (§ 72 et 73) 
docuimus, neque hic repetendum esse, ducimus. 

lem institutae , anatomici vasorum nexus gralia san¬ 
guinem ab illa (28) direcle subtrahentes, incendio ex- 
ordienle potissimum iuvant; vel in longinquis partibus 
revellendi causa adhibita , serius prosunt. Ab eiusdem 
lateris venis, quo inflammatum viscus absconditur, ce¬ 
lebrandam esse cruoris missionem , docuerat Hippo- 
crales, nos quoque, si fieri polesl, ob lineam albam 
corpus vel uti in binas partes dividentem suademus. Educti 
cruoris corium plurimos ad phlebotomiam iterandam in¬ 
vitat; nobis, ut alias diximus (§ praeced.) non sufficit: 
aliis signis additum indicationem roborat. Sunt qui nisi 
pluribus celebratis generalibus, ad topicas sanguinis 
subductiones non confugiunt; nos, qui tuemur, mor¬ 
bos saltem sub initio locales plerumque (29) esse, in 
contrariam vergimus sententiam, nam multiplici expe¬ 
rientia freti constituendum esse, remur, ab hirudini¬ 
bus, vel cucurbitulis excarificatis pone affectam partem 
admotis spinae effectus, ut aiunt, sive localem condi¬ 
tionem saepe imminui , imo auferri , et sic morbi dif¬ 
fusionem praepediri: quodsi phlogosis ad systema san¬ 
guineum diffusio locum iam obtinuit, hisce postremis 
neglectis generales pluris faciendas esse , non diffitemur: 
vel si caput diffusio minetur, pone illud idest e iugu- 
laribus eruor mittendus erit. Alias tum e venis maio- 


(28) » Mitti vero sanguis debet, si morbus totius corporis 
» causa fit, ex brachio: si partis alicuius ex ea ipsa parte aut 
» certe quam proxima. » Vide Corn. Celsi De medicina lib. 11 
cap. x, pag. 235. 

(29) Vide praxeos medicae prolegomena iam cit. § 15. 

ribus, tum iuxla pariem phlogosi laborantem sanguis 
educendus. 


§ XXXII. 

At praeter sanguinis subductiones, quibus stimuli 
naturalis quantitas minuitur, et tum haemormesi, tum 
phlegmasiae occurrimus, alia subsidia medicina possi¬ 
det, quorum ope datum est modo secretiones, excre- 
tionesque adaugere, uti sunt emetica, purgantia , diu¬ 
retica, diapnoica, etc.; modo ulla sine humorum jactura 
vires vitae manifeste frangere, deprimere: postremorum 
censum intrant glacies, polusque glaciati, acida mine¬ 
ralia , et vegetabilia diluta, digitalis purpureae folia, 
nitrum, extracta virosa, acidum hydrocyanicum, siini- 
liaque, quae deprimentia, sive controslimulantia vocan¬ 
tur, et praeter dynamicam infringentem vim , electivam 
quoque in hoc, illudve systema , apparatum , vel viscus 
agendi facultatem possidere, credimus. Nostrum non est 
de singulis modo sermocinari; id unum addere, prae¬ 
stat , clinicum tuto postremis istis ad opus uti posse 
in phlogosium curatione, quoties conditio, sive status 
vasorum hyperaemicus vel ab ipsomet morbi initio de¬ 
sideratur , aut ob celebratas venae sectiones iam eva¬ 
nuit, saltem admodum imminutus fuit, in quo probe 
dignoscendo polior residet clinici perspicacia ; etenim 
saepe saepius cruorem continuo subducere periculosum 
esset, ihlereadum vires adhuc luxuriantes mirum in 
modum moderantur deprimentia prudenti manu porrecta. 



§ XXXIII» 


Inter immediatos phlogosis effectus localis calorici 
incrementum primas tenet , qui uti novus stimulus in 
inflammatam partem agens, incendium nullo negotio 
adauget: stimulum hunc subducendi causa frigidae, aut 
glaciei internum usum, ac externam admotionem quo¬ 
tidie laudamus maximo aegrotantium cum lucro, qui 
a refrigerio quum grate leventur, naturali quodam 
instinctu ad frigida capessenda feruntur , et quousque 
iis indigent, usum eorum protrahunt: hinc solis fri¬ 
gidis, aut glaciatis potionibus inflammationes nisi gra¬ 
vissimas , saltem graves sublatas , et saepenumero , 
proficuo accito sudore, extemplo resolutas haud semel 
nos vidimus: quare clinicos illos, ut olim magnus Sy- 
dhenam et nos iure obiurgamus, qui vel culcitris ae¬ 
gros suos opprimentes, vel cubiculorum nimis elevantes 
temperiem, vel sudorificis crebro incilantibus, valdeque 
calefacientibus remediis utentes, sudorem non oblinent, 
contra vero sanguinei systematis motus iterum iterumque 
sollicitantes exuberantem in aegrotis aestum eo adau¬ 
gent, ut taediosissimum milliare exanthema non sine 
discrimine symptomatice saepe promoveant. 

§ XXXIV. 

Neque emetica sive ad vomitus ciendos, ubi materia¬ 
lis caussa stomachum gravet, sive ut vires deprimant , 
absente quidem gastritide, omnino negligimus, etiamsi 

et alvum movendi, et refrigerandi scopo blandis ecco- 
proticis e vegetabilium fructibus, vel e salibus neutris 
delectis libentius in phlogosium cura utamur: duplex 
quippe istorum utilitas, foecibus nempe intestina exone j 
rare , eorum, necnon renum secretiones sollicitare, quae 
emolumenta ab eiusdem generis clysteribus quandoque 
oblinemus. Hisce adiungas diaetam tenuem, hoc est non 
solum a stimulis quibuscumque, verum etiam ab alimen¬ 
tis abstinentia, saltem quousque aculies morbi viget: ete¬ 
nim quum eius vis fracta fuit, et ad resolutionem ven¬ 
tum est, regimen nutriens pedetentim admittere licet, 
ita tamen, ut vires, et sanguinis copia lente Succrescant , 
illudque Hippocratis servetur quod paullatim fit, naturae 
consentaneum. Ad potiones quod allinet praeter gelidam, 
de qua superius, etiam aqua simplex vel emulsa, vel 
acidulata, aut saccharata affatim hausta in morbis phlo- 
gislicis concedenda erit. Neque demum reticendum , fri¬ 
gidiusculam potiusquam calidam atmosphaeram deside¬ 
rare inflammatione correptos homines, non secus atque 
stragulis minime onerandos esse, volumus. Absit quo¬ 
que lux vividior, absint fragores, et visitantium fre¬ 
quentia, absit demum mentis contentio, aut inopportuna 
loquacitas. 

§ XXXV. 

Remanet ut de revellentibus pauca dicamus; phlogosi 
acuta vigente, absonum esset effectus eosdem ab istis ex¬ 
poscere, quae a cruoris subductionibus, aut infringen¬ 
tibus directis expectandi potius sunt; fracto tamen eius 

impetu, eaque iamiam provecta, quoties vel resolutionis 
prodroma signa adhuc desiderantur, vel ad inutiles saepe 
damnosas hyperaemias, secrelionesve morbosas proclivitas 
timetur, aut in promptu iam est, ad revellentia confli¬ 
gendum esse, remur; plurium enim lustrorum nec in¬ 
felix experientia nos docuit, ab iisdem apto tempore tum 
in partibus ab affecta distantibus, tum interdum propius 
admotis, maximum obtineri posse lucrum, quin damna, 
quae e nimio systematum fulgore percita nonnullorum 
mens falso excogitavit, reapse pertimescenda sint. Quodsi 
revellentia ad plerosque phlogosis exitus, vel sequelas 
avertendas, iuvant, eo vel magis utilia esse debent, tum- 
cum exitus isti, puta serosae collectiones, albumino-fi- 
brinosae transudationes, et viscerum ab hisce enata du¬ 
rities, secretiones ipsae tam mucosae, quam puriformes, 
aut purulentae, similia, propriis distincta signis se pro¬ 
dunt. Quare eorum usum modo memoratis sub adiun- 
ctis enixe commendamus ita tamen, ut quae citius agunt 
in acutis morbis, quae lentius ac diutius, in lentis po¬ 
tissimum aptentur: sic vesicantia, sinapismata, pomata 
emetica etc. in primis, in alteris fonticuli, setacea, mo- 
xa, huiusque census alia potius conducunt. 

§ XXXVI. 

Quaesitum est, utrum in lentis inflammationibus ea¬ 
dem conveniant praesidia, ac in acutis laudavimus; non 
ardua responsio; phlogosis natura eadem, in gradu tan¬ 
tum discrimen; quapropter gradui therapeia accomo- 
danda erit. Hinc maxima in educendo sanguine mode- 

ralio necessaria ; topicae subductiones saepius antepo¬ 
nendae, et deprimentibus internis potius indulgendum 
est, pro opportunitate deligendis : revellentia , ut iam 
(§ 35) diximus, pluris facienda; veniunt et balnea tum 
simplicia, tum diversimode medicata frigidiuscula , aut 
grate tepentia: venit potus aquarum mineralium vel aci¬ 
dularum, vel salinarum ex genere; iuvat tandem vitae 
regimen crebro negativum , huiusque census alia , de 
quibus fuse , ubi de singulis inflammationibus sermo 
erit. Quae phlogoses sive acutae sint, sive lentae, spe¬ 
cificam causam agnoscunt , vel complicatae sunt, me¬ 
thodo composita indigent, videlicet anliphlogislica pri¬ 
mum, posthinc specificis adiuta remediis, ut maleficum 
virus, quod occultas interdum insidias struit, destruatur, 
aut e corpore expellatur. 

§ XXXVII. 

Ad phlogosis sequelas quod allinet, ubi agatur de 
morbosis secretionibus ac retentionibus, praeter modicas 
admodum sanguinis missiones, si phlogosis reliquiae per¬ 
stent , praeter revellentia superius (§ 35) magni facta , 
variis sub adiunctis proderunt modo diuretica, modo diap- 
noica, modo purgantia, modo resolventia etc. eo prae¬ 
sertim scopo, ut absorptio vel directe, vel indirecte pro¬ 
moveatur, hisce enim remediis apto tempore exhibitis 
plures vidimus retentiones, ipsasque viscerum durities 
fauste resolutas. Viscerum hypertrophiam auferre, aut 
morbosas eorum metamorphoses destruere , nisi natura 
adiuvet, raro ars valet: generalim luxuriantem nutri- 

lioncm fraenant infringentia, et diaeta tenuis; caveas ta¬ 
men , ne virium excipiat collapsus. 

§ XXXVIII. 

Exilia, quam proposuimus (§23), suppurationis phae¬ 
nomenorum explanatione liquido fluit, methodum ad 
illam moderandam aptam infirmantem esse debere, qua 
nimirum systematis sanguinei immodicae , et diuturnae 
reactioni fraenum iniicialur, et puris secretio hac ratione 
cohibeatur: id praestare solent, raro venae sectiones, 
potius folia digitalis purpureae, extractum aconiti na- 
pelli, aut daturae stramonii, semina phellandrii aqua¬ 
tici , necnon secalis cornuti extractum gummosum : prae¬ 
ter haec revellentia illa commendantur , quae externas 
suppurationes diu ciere valent, uti fonticuli, setaceum, 
moxa, etc. 


§ XXXIX. 

Scirrhum curare difficillimum opus : ubi incipiens, 
a causa fortuita, puta contusione, ictu, similibusve ador¬ 
tum fuerit, neque a diathesi scirrhosa fotum, hirudines 
iuxta illum admotae, et octavo quoque die, vel saepius 
repetitae , quousque omnis auferatur vasorum localis 
turgescentia, addito interno, ac externo, cataplasmatis 
sub forma, conii maculati usu , lucrum maximum , no¬ 
bis experientibus, obtulerunt , et nonnullis in casibus 
omnem paginam implevere. Alii hydrargiri, aut iodii 
praeparata tum extus illita, tum intus sive sola , sive 

virosis extractis nupla, diuque porrecta laudant : neque 
specificorum hac in re a mulierculis, vel agyrtis prae¬ 
dicatorum adest inopia. Si vero dialhesis scirrhosa iam 
vigeat, eo vel magis si de partium internarum scirrho, 
puta uteri, testium, similiumve sermo sit, eadem modo 
dicta praesidia iuvant quidem, raro vel nunquam cu¬ 
rare valent: imo quum plures eiusdem generis paries 
iam infecit affectio, neque ustio, neque exlirpatio con¬ 
venit, nam facile dirus repullulat morbus. Quodsi ulcus 
cancerosum iam subierit, nulla spes remanet curatio¬ 
nis, nisi forte partis ablatio subveniat, iis tantum in 
aegrotis, in quibus cachexiae cancerosae suspicio deest. 
Celero ad immanes cancerosi ulceris cruciatus lenien¬ 
dos torpentia sive topice admota , sive intus porrecta, 
sive balneo adiecla, sive clysteribus soluta in usum vo¬ 
cari consuescunt: neque, quum celera sedantia opem 
minime ferunt, opiatis parcendum erit, quae tamen tali 
cautela, ac prudenter adbibenda sunt, ut a minimis 
dosibus semper incipias, etiamsi haud inficiemur, isto¬ 
rum dosim sensim sine sensu adauctam interdum quam 
maxime evehi posse , ac impune perferri. 

§ XL. 

Eorum , qui acutas , lentasve phlegmasias passi sunt, 
ac fauste superarunt, convalescentia aptis consiliis re¬ 
genda est. Revalescentis viscus, apparatus, aut systema , 
quod phlogosim passum est, ad novum incendium pro¬ 
clivitatem servare certum est: caussas ergo scrupulose 
iste vitet , et caveat , ne victu nimis nutrienti , aut 

incitantibus quibusvis utens, solidorum vim praepropere 
adaugeat, vel sanguinis quantitatem nimis cito restauret: 
quare convalescentes a phlogisticis morbis paullatim 
refocillandos esse, ratio ipsa suadet: nonnisi viribus sat 
instauratis , et ad aequilibrium propemodum adductis 
lectum deserant, et pedetentim corpus exerceant. In ge¬ 
nere autem, quoties in inflammationibus curandis me¬ 
thodus infringens ultra modum evecta non fuerit, haud 
longum erit convalescentiae tempus. 

§ LXI. 

Quae ad inflammationem generalim speciatam per¬ 
linent, contracto stilo exaratis, ad singularia nobis est 
descendendum ; quo in perficiendo ita progrediemur, 
ut 1° de inflammationibus systematis sanguinei: 2° de 
illis systematis nervosi: 3° de illis apparatus respiratorii : 
4 de illis apparatus digerentis: 5° de illis apparatus 
uropoietici: 6° de illis apparatus generatorii: 7° tandem 
de rheumatismo, et arthritide ordinatim dicamus. Fa¬ 
vete, o optimi, nec vestra unquam desit utilia expo¬ 
situro attentio. 





